Posted on 2020-09-11 By ཁ་བརྡ\t11 Comments on ངས་སྲིད་སྐྱོང་གི་འོས་མི་འདི་ལྟར་འཚོལ་གྱིན་ཡོད།\nད་ལྟ་རྒྱ་གཞུང་གིས་ཆེས་མི་འདོད་པ་བྱ་ཡུལ་གཙོ་བོ་ཞིག་ནི་བོད་ས་ཡོངས་རྫོགས་གཅིག་ཏུ་སྒྲིལ་པ་ཞེས་པ་དེ་ཡིན་ཞིང་། བོད་ས་ཡོངས་རྫོགས་གཅིག་བསྒྲིལ་བྱ་རྒྱུའི་བསམ་བློ་ནི་བོད་མིའི་ཁྲོད་རང་བཙན་གཙང་མའི་རེ་འདུན་ཡོད་མཁན་དང་། དབུ་མའི་ལམ་གྱི་ལངས་ཕྱོགས་འཛིན་མཁན་གྱི་བོད་རིགས་སྤུན་ཟླ་ཚང་མས་བློས་གཏོང་གཏན་ནས་བྱེད་ཐབས་མེད་པའི་ཐུན་མོང་གི་མངོན་འདོད་གཙོ་བོ་དེ་རེད། དུས་རབས་ཉེར་གཅིག་པའི་དུས་མགོར་བོད་མི་གསར་བརྗེ་བ་འབའ་བ་ཕུན་ཚོགས་དབང་རྒྱལ་མཆོག་གིས་རྒྱ་ནག་གི་སྲིད་འཛིན་ཧུའུ་ཅིན་ཐའོ་ལ་ཕུལ་བའི་ཞུ་ཡིག་གི་ཟུར་མཆན་བརྒྱད་པར། ཆུ་བཞི་སྒང་དྲུག་ནི་མདོ་སྟོད་སྨད་ཨ་མདོ་དང་ཁམས་ཁུལ་གྱི་ས་མིང་ཡིན་སྐོར་དང་། དེ་སྔའི་ཆུ་བཞི་སྒང་དྲུག་གི་འགན་ཁུར་མི་སྣ་རྣམས་ཀྱང་ཨ་མདོ་དང་ཁམས་ཁུལ་གྱི་མཐོ་རིམ་མི་སྣའི་སྐུ་ཚབ་ཡིན་ཚུལ། རྗེ་བློ་བཟང་གྲགས་པ་ཟི་ལིང་ནས་འཁྲུངས་པ་དང་། ༸གོང་ས་སྐུ་ཕྲེང་བདུན་པ་ལི་ཐང་། སྐུ་ཕྲེང་དགུ་བ་དཀར་མཛེས་འདན་ཁོགསྐུ་ཕྲེང་བཅུ་པ་ལི་ཐང་། སྐུ་ཕྲེང་བཅུ་གཅིག་པ་དཀར་མཛེས་མགར་ཐར། སྐུ་ཕྲེང་བཅུ་བཞི་པ་མཆོག་དང་པཎ་ཆེན་རིན་པོ་ཆེ་སྐུ་ཕྲེང་བཅུ་པ་ཨ་མདོ། དགེ་འདུན་ཆོས་འཕེལ་ཨ་མདོ། བཀའ་བློན་ཁྲི་ཟུར་ཟམ་གདོང་རིན་པོ་ཆེ་ཡུན་ནན་བདེ་ཆེན་གྱི་བོད་རིགས་ཡིན་པར་བརྟེན། ཤར་བོད་མི་རིགས་བོད་ཀྱི་ལོ་རྒྱུས་སྟེང་ཁ་འབྲལ་ཐབས་མེད་ཚུལ་ནན་བརྗོད་བྱས་ཡོད།\nའབའ་བ་ཕུན་ཚོགས་དབང་རྒྱལ་མཆོག་གིས་རྒྱ་ནག་གི་སྲིད་འཛིན་ཧུའུ་ཅིན་ཐའོ་ལ་ཅི་ཕྱིར་ཤར་བོད་མི་རིགས་བོད་ཀྱི་ལོ་རྒྱུས་ནང་ཁ་འབྲལ་ཐབས་མེད་པར་གླེང་གིན་ཡོད་དམ། དེ་ནི་ཧ་ཅང་གསལ་པོ་ཡིན་པ་སྟེ། རྒྱ་དམར་སྲིད་གཞུང་གིས་བོད་ཀྱི་ས་ཁྱོན་ཡོངས་རྫོགས་ལ་དབང་སྒྱུར་བྱས་རྗེས། བོད་ཁུལ་དེ་བཞིན་ཞིང་ཆེན་ཁག་བཞི་དང་རང་སྐྱོང་ལྗོངས་གཅིག་གི་ཁོངས་བཅད་བགོས་བྱས་པ་དེས། བོད་ཁམས་དུམ་བུར་བཟོས་ནས་ལོ་རྒྱུས་སྟེང་བོད་ཁམས་གཅིག་གྱུར་ཡིན་པའི་རྣམ་པ་དེ་ཡོངས་སུ་གསུབ་ཐབས་བྱེད་ཀྱི་ཡོད་པ་དེ་རེད། ལྷག་པར་དུ་ཁོང་ཚོར་ཧ་ཅང་ཚོར་བ་ཆེས་རྣོ་ས་ཞིག་ཡོད་པ་དེ་ཡང་ཤར་བོད་ཀྱི་ས་ཁུལ་ཁག་དང་། དེར་གནས་ཀྱི་བོད་མི་རྣམས་རང་སྐྱོང་གི་ས་ཁོངས་གཅིག་སྟེ་བོད་མི་ཡོངས་རྫོགས་གཅིག་ཏུ་བསྒྲིལ་བར་འདོད་མོས་མེད་པ་དེ་ཡིན།\nཁོང་ཚོས་འདི་ལྟར་ཕུགས་རྒྱང་རིང་བའི་སྲིད་བྱུས་བཟུང་སྟེ་བོད་ཀྱི་ལོ་རྒྱུས་ཀྱི་གནས་བབ་ལ་བསྒྱུར་བཅོས་བྱེད་བཞིན་ཡོད་ན། ང་ཚོས་དེར་གདོང་ལེན་དང་། རང་ཉིད་ཀྱི་བདག་དབང་ལ་ཅི་ཕྱིར་འགན་ལེན་མི་བྱེད་པ་ཡིན་ནམ། དེས་ན་ང་ཚོས་གནས་སྐབས་ཤར་བོད་ས་ཁོངས་ཀྱི་བོད་མི་ཞིག་སྲིད་སྐྱོང་དུ་བཞེངས་སུ་འཇུག་དགོས་རྒྱུ་ནི་རྒྱ་གཞུང་གི་ཚོར་བ་རྣོ་ས་དེར་རྩོད་ལེན་བྱས་པ་རེད་ལ། ལོ་རྒྱུས་ཀྱི་བདག་དབང་ལ་སྲུང་སྐྱོབ་བྱས་པ་ཞིག་དང་། དེ་བཞིན་ང་ཚོའི་དོན་དམ་གྱི་ཆབ་སྲིད་ལངས་ཕྱོགས་གང་གི་ཐད་ནས་ཀྱང་། བོད་རིགས་ཡོངས་རྫོགས་ས་ཁོངས་གཅིག་གྱུར་གྱི་སྲིད་བྱུས་དེ་འདོར་དུ་མེད་པ་ཞིག་ཡིན་ཚུལ། ད་ལྟའི་རྒྱ་ནག་སྲིད་གཞུང་ལ་གོ་བརྡ་གསལ་བོར་བསྟན་པ་ཞིག་ཀྱང་ཡིན། འདི་ནི་གཞི་རྩའི་བོད་མིའི་རྩ་དོན་ཞིག་ཡིན་སྟབས། གོ་སྐབས་འཆོར་དུ་མི་འཇུག་རྒྱུར་བོད་མི་ཚང་མས་བསམ་ཤེས་ཐུབ་དགོས་ལ་འགན་ཡང་འཁུར་དགོས་པ་ཞིག་རེད།\nཆེས་ཡིད་ཕངས་གཞི་ཞིག་ལ། ད་ལྟ་སྐྱབས་བཅོལ་བོད་མིའི་སྤྱི་ཚོགས་ནང་རྒྱ་ནག་གི་གཡོན་ཐལ་ཅན་གྱི་བསམ་བློ་ལས་ཀྱང་ཆེས་འབག་བཙོག་ཆེ་བའི་ལུང་ཚན་རིང་ལུགས་པ་ཉུང་ཤས་ཡོད་པ་དང་། དེ་དག་གིས་བོད་མིའི་ཆིག་སྒྲིལ་གྱི་ནུས་པ་ལ་ཤུགས་རྐྱེན་ངན་པ་འཇོག་གི་ཡོད། རྒྱ་གཞུང་གིས་བོད་མིའི་ཞན་ཆ་དེར་རྗེས་འདེད་བཏང་སྟེ་ནང་ཁུལ་མི་མཐུན་པར་འབད་བརྩོན་བྱེད་བཞིན་ཡོད་སྐོར་བོད་མིའི་སྒྲིག་འཛུགས་བདེ་སྲུང་ལས་ཁུངས་ཀྱིས་གསལ་བསྒྲགས་སྔ་ཕྱིར་སྤེལ་ཡོད། བོད་མི་ནང་ཁུལ་མི་མཐུན་པ་བཟོ་རྒྱུ་ནི་བར་ལམ་གྱི་རྒྱ་ནག་གཞུང་གིས་བྱེད་སྟངས་ཙམ་མ་ཡིན་པར། དེ་སྔའི་རྒྱ་ནག་གི་གཙོ་འཛིན་མའོ་ཡིས་ཀྱང་འཆི་ཁའི་ཁ་ཆེམས་སུ་མགོ་རིལ་རིལ་ཚོར་གཟབ་གཟབ་བྱ་དགོས། བོད་མི་རྣམས་ལ་མེ་མདའ་སྤྲོད་ཞོག་དང་ཁོང་ཚོ་ནང་ཁུལ་འཛིངས་ནས་ཚར་འགྲོ་ཚུལ་བཤད་ཡོད།མགོ་རིལ་རིལ་ཚོ་ཞེས་པ་སོག་པོའི་མི་རིགས་ལ་ཟེར་བ་རེད། རྒྱ་གཞུང་གི་གཡོ་ཐབས་ཅན་གྱི་སྲིད་བྱུས་དེས་བོད་མིའི་ནང་ཁུལ་དཀྲུག་གང་ཐུབ་བྱེད་ཀྱིན་པ་དང་། ལྷག་པར་མི་མང་གིས་ཐད་ཀར་འོས་འདེམས་བརྒྱུད་བོད་མིའི་འགོ་འཁྲིད་སྐབས་གཉིས་པ་འོས་འདེམས་སྐབས། ཁོང་ཚོས་གནད་དོན་དེའི་ཐད་ཆ་ཤས་གཞི་རྒྱ་ཆེན་པོ་བླངས་ཏེ་བོད་མིའི་ནང་ཁུལ་ལ་འགལ་ཟླ་བཟོས་ནས་ཕྱོགས་གཉིས་ཀྱི་རྒྱབ་སྐྱོར་བ་སོ་སོའི་སེམས་སུ་རྨ་ཁ་བཞག་དང་འཇོག་བཞིན་ཡོད།\nད་ཆ་ང་ཚོས་རྒྱ་ནག་གཞུང་གི་རེ་བའི་དམིགས་འབེན་དེ་ཡོངས་སུ་གཏོར་ཞིང་། ཁོང་ཚོའི་བསམ་སྦྱོར་ངན་པའི་ལྡོག་ཕྱོགས་ནས་གྲུབ་འབྲས་འདོན་པ་དང་། ཁོང་ཚོ་ཧང་སངས་གཞི་ཞིག་དང་ཁོང་ཚོའི་རེ་ངན་གྱི་རྨི་ལམ་དུས་ནམ་ཡང་བོད་མིའི་སྤྱི་ཚོགས་ཁྲོད་མངོན་འགྱུར་བྱེད་ཐབས་མེད་པ་ཞིག་བཟོ་དགོས་ན། ད་ལྟ་ང་ཚོ་བོད་མི་ཡོད་དོ་ཅོག་གིས་འཕྲལ་མངོན་གྱི་ལུང་ཚན་རིང་ལུགས་རྩད་ནས་དོར་ཏེ། བོད་མིའི་གཞི་རྩའི་ཁེ་ཕན་གྱི་ཆེད་དུ་ནང་ཁུལ་མཐུན་སྒྲིལ་གྱི་ལག་གདང་གཅིག་ཏུ་སྦྲེལ་ནས། སྲིད་སྐྱོང་གི་འོས་མི་སྐུ་ངོ་ཚོགས་ཟུར་སྤེན་པ་ཚེ་རིང་མཆོག་འཛིན་དགོས་པ་ཞིག་རེད། དེ་ནི་ང་ཚོའི་ཐབས་བྱུས་དགྲ་བོ་རྒྱ་དམར་གྱི་ངན་ཇུས་ལས་རྣམ་པར་རྒྱལ་པ་དང་། ཕ་སྤུན་དགྲ་རུ་ལངས་ཀྱང་རུས་པ་གསེར་གྱི་རང་ཚུགས་ཕྱིར་མངོན་བྱས་པ་ཞིག་ཀྱང་རེད།\nཆེས་དགོད་བྲོ་བ་ཞིག་ལ་རྒྱ་ནག་གཞུང་གིས་བོད་མིའི་གྲོས་ཚོགས་ཀྱི་ཚོགས་གཙོ་ཟུར་པ་དང་། ཨ་རིའི་བོད་ཀྱི་སྐུ་ཚབ་དོན་གཅོད་ཟུར་པ་སྐུ་ངོ་སྤེན་པ་ཚེ་རིང་མཆོག་མིང་ཐོ་ནག་པོའི་ཁོངས་སུ་བཅུག་ཡོད་པ་རེད། དེར་བརྟེན་ཨ་རིའི་མི་སེར་ཡིན་པ་བོད་མི་སྤེན་པ་ཚེ་རིང་ཞེས་པའི་མིང་ཅན་ཞིག་བལ་ཡུལ་གནམ་ཐང་དུ་འབྱོར་སྐབས། ཚོགས་ཟུར་སྐུ་ངོ་སྤེན་པ་ཚེ་རིང་མཆོག་ལ་ནོར་ནས་བལ་ཡུལ་གཞུང་གིས་བལ་ཡུལ་རྒྱལ་ནང་དུ་ཡོང་མ་བཅུག་པར་གནམ་ཐང་ནས་ཨ་རིར་ཕྱིར་སློག་བཏང་བ་རེད། རྒྱ་ནག་སྲིད་གཞུང་གིས་ཚོགས་ཟུར་སྐུ་ངོ་སྤེན་པ་ཚེ་རིང་མཆོག་མིང་ཐོ་ནག་པོའི་ཁོངས་སུ་བཅུག་སྟེ། རྒྱལ་ཁབ་དང་རྒྱལ་ཁབ་བར་གྱི་གནད་དོན་གལ་ཆེན་འདི་འདྲ་ཞིག་ཏུ་བརྩི་དགོས་དོན་ཅི་ཞིག་ཡིན་ནམ།\nདེ་ནི་ཚོགས་ཟུར་སྐུ་ངོ་སྤེན་པ་ཚེ་རིང་མཆོག་ནི་རྒྱ་ནག་སྲིད་གཞུང་གི་ཁ་གཏད་དུ་ལང་ཐུབ་མཁན་གྱི་བོད་མི་ཤེས་ལྡན་པ་ཞིག་དང་། བོད་མིའི་མངོན་འདོད་བསྒྲུབ་པར་དོན་དམ་གྱི་ནུས་པ་ཡོད་མཁན་ཞིག་ཡིན་སྟབས། རྒྱ་དམར་སྲིད་གཞུང་གིས་མི་ནུས་པ་ཅན་དེ་ཚོར་དངོས་ཤུགས་བརྒྱུད་གསུམ་ནས་གླགས་བལྟས་ཏེ་འབུར་འཇོམས་བྱེད་ཀྱི་ཡོད་པ་དེ་རེད། རྒྱ་ནག་སྲིད་གཞུང་གིས་ཚོགས་ཟུར་སྐུ་ངོ་སྤེན་པ་ཚེ་རིང་མཆོག་གི་ཤེས་འཇོན་ལ་ངོས་ཟིན་ཐོབ་ཅིང་། ཡུལ་གྱར་བོད་མི་ཚོས་ངོས་ཟིན་མ་ཐོབ་ན་ནི་ཇི་འདྲའི་ངོ་ནོངས་གཞི་ཞིག་ཏུ་མི་འགྱུར་རམ། ཡང་གཅིག་བཤད་ན། གཞིས་ལུས་བོད་མི་ཚོར་ཡང་ངོ་ཚ་དགོས་པ་ཞིག་རེད་ལ། ཅི་སྟེ་ང་ཚོས་ད་ལན་བབ་བརླིང་བརྟན་གསུམ་དང་། ཤེས་འཇོན་ལྷག་བསམ་ལྡན་པ་ཚོགས་ཟུར་སྐུ་ངོ་སྤེན་པ་ཚེ་རིང་ཁོང་ལྟ་བུ་བོད་མིའི་སྲིད་སྐྱོང་དུ་འོས་འདེམས་མ་ཐུབ་ཚེ། རྗེས་སུ་གཞིས་ལུས་བོད་མི་ཚོའི་ཕྱོགས་ནས་ལེ་བདའ་དང་འཁང་ར་ཅི་རིགས་འབྱུང་ངེས་ལ། ཡུལ་གྱར་བོད་མི་ཚོས་གོ་སྐབས་བཟང་པོ་ཞིག་དམ་འཛིན་མ་ཐུབ་པར་འཐུས་ཤོར་དུ་བཏང་བའི་ལོ་རྒྱུས་ཀྱི་བྱས་ཉེས་ཤིག་ཀྱང་ཆགས་ངེས་རེད།\nའདས་པའི་མི་ལོ་ལྔ་བཅུ་ཡས་མས་རིང་བོད་མིའི་གཞི་རིམ་སློབ་གྲྭ་ཁག་གི་ཤེས་ཡོན་དེ་བཞིན་རྒྱ་གར་གྱི་ཤེས་ཡོན་ལམ་ལུགས་ལ་བརྟེན་ནས་ཕྱིན་ཡོད། ཡིན་ནའང་ལོ་རབས་དགུ་བཅུའི་མཇུག་སྟེ་བཀའ་ཤག་སྐབས་བཅུ་གཉིས་པའི་སྐབས་སུ་ཤེས་ཡོན་སྲིད་བྱུས་ཀྱི་ལམ་ལུགས་གསར་བ་ཞིག་བོད་མི་མང་གྲོས་ཚོགས་ཀྱིས་རྒྱབ་སྐྱོར་ཐོག་ཁ་ཚ་དགོས་གཏུགས་ཀྱིས་གཏན་འབེབས་གནང་སྟེ་ལག་བསྟར་བྱས་ཡོད། འོན་ཀྱང་འདས་པའི་མི་ལོ་བཅུ་དེའི་ནང་ཤེས་ཡོན་སྲིད་བྱུས་ཀྱི་ལམ་ལུགས་མིང་ཙམ་མ་གཏོགས་དོན་ལ་དེའི་ཐོག་གོམ་པ་ཅི་ཡང་སྤོ་ཐུབ་མེད། ཡང་སྙིང་ཤེས་ཡོན་སྲིད་བྱུས་ཅི་ཞིག་ཡིན་ནམ། ཤེས་ཡོན་སྲིད་བྱུས་ནི་རང་གི་སྐད་ཡིག་རིག་གཞུང་རྒྱུད་འཛིན་དང་ཡ་རབས་བཟང་སྤྱོད་སྲུང་སྐྱོབ་བྱ་རྒྱུ་དང་། དེ་གཉིས་ཀྱི་ཁར་དེང་དུས་རིག་གསར་ཤེས་ཡོན་གྱི་སློབ་གསོ་ཡོད་པའི་འདབ་གཤོག་གཉིས་ལྡན་གྱི་མི་རབས་གསར་བ་ཞིག་སྐྱེད་སྲིང་བྱ་རྒྱུ་དེ་རེད།\nང་ཚོ་གྲངས་ཉུང་མི་རིགས་ཤིག་གི་ངོས་དང་ཆོས་ལྡན་རྒྱལ་ཁབ་ཅིག་གི་ཤུལ་འཛིན་གྱི་ངོས་གཉིས་ནས། ཕན་ཐོགས་ལྡན་པའི་སྤྱི་ཚོགས་ཤིག་གསོ་སྐྱོང་མ་ཐུབ་པར། སྐད་ཡིག་གི་རྨང་གཞི་མེད་པའི་སྤྱི་ཚོགས་ཤིག་དང་། ཀུན་སྤྱོད་བོར་བའི་སྤྱི་ཚོགས་ཤིག་ཆགས་སུ་བཅུག་ཚེ།ང་ཚོ་གཞན་གྱིས་རྩ་མེད་བཟོ་མི་དགོས་པར་རང་ཉིད་རྩ་མེད་ཆགས་པ་དང་གཅིག་མཚུངས་རེད། རྒྱུ་མཚན་དེར་བརྟེན་ད་ལྟའི་སྲིད་སྐྱོང་གི་འོས་མིར་བཞེངས་མཁན་ཚོ་ལས་ཤེས་ཡོན་སྲིད་བྱུས་ཀྱི་གོ་རིམ་ཧྲིལ་པོ་བརྒྱུད་ཅིང་། དེའི་གོ་རྟོགས་ཆ་ཚང་ལྡན་པ། ཤེས་ཡོན་སྲིད་བྱུས་ཀྱི་ལམ་ལུགས་མུ་མཐུད་རྒྱུན་འཛིན་དར་སྤེལ་དགོས་པར་ངེས་ཤེས་ཐོབ་ནས། དེ་སྐོར་གླེང་སློང་བྱེད་མཁན་གྱི་སྲིད་སྐྱོང་འོས་མི་ནི་ཚོགས་ཟུར་སྐུ་ངོ་སྤེན་པ་ཚེ་རིང་མཆོག་ཁོ་ན་རེད་ཅེས་བརྗོད་ཆོག གོང་གསལ་རྒྱུ་མཚན་གཙོ་པོ་བཞི་ལ་བརྟེན་ནས་ངས་སྲིད་སྐྱོང་གི་འོས་མི་ཚོགས་ཟུར་སྐུ་ངོ་སྤེན་པ་ཚེ་རིང་མཆོག་བཙལ་པ་ཡིན་ལ། འདི་ནི་ཕྱོགས་སུ་ལྷུང་བའི་གཏམ་ཞིག་མིན་པར། ཁྱོད་དང་ང་ཡི་དོན་ཏེ་བོད་མིའི་འཕྲལ་ཕུགས་ཀྱི་བདེ་རྩ་ཁོ་ནར་བསམ་གཞིགས་ནན་ཏན་བྱས་པའི་སྙིང་གཏམ་ཞིག་ཀྱང་ཡིན་ནོ། །\nPrevious Post: ཁྱད་ཆོས་ལྔ་ལྡན་གྱི་སྲིད་སྐྱོང་དང་། འཐུས་མི།\nNext Post: མང་གཙོ་དང་དྲང་བདེན་འདྲ་མཉམ་ཕྱི་གསལ་ནང་གསལ་ཁྲིམས་ཀྱི་དབང་བསྒྱུར་ལ་དཔྱད་པའི་གཏམ།\nComments (11) on “ངས་སྲིད་སྐྱོང་གི་འོས་མི་འདི་ལྟར་འཚོལ་གྱིན་ཡོད།”\n2020-09-12 at 12:15 am\nལགས་རེད། བློ་སེང་སྲིད་སྐྱོང་འཁྱུར་བའི་ཉིན་མོ་དེར། འབུམ་རམས་པ་བློ་བཟང་སེང་གེ་མཆོག་གིས། ང་ཡང་ད་ཆ་ཚོགས་ཟུར་དོན་ཟུར་སྤེན་པ་ཚེ་རིང་མཆོག་ལ་སྲིད་སྐྱོང་རྗེས་མར་འོངས་བར་རྒྱབ་སྐྱོར་ཡོད་ཅེས་ཟེར་ན། བཀྲ་ཤིས་བདེ་ལེགས་དང་ཕུན་སུམ་ཚོགས་པ་བྱུང་བ་རེད་དེ། ད་དེ་འདྲ་ཞིག་འོངས་བ་ཁག་པོ་མིན་ནམ། ལགས།\n2020-09-12 at 3:24 am\n2020-09-12 at 3:27 am\nང་ཚོ་བོད་མིའི་ཁ་རྒྱུན་དུ། མི་ཡོད་ན་རྒྱུ་བཙལ་ཆོག ཅེས་བརྗོད་སྲོལ་ཡོད་པ་འདི། ང་ཚོའི་སྲིད་འབྱོར་གྱི་ནུས་པས་ཕྱི་དགྲ་ལ་ཁ་གཏད་གཅོག་ནུས་བྲལ་དུས་འདིར། མི་རིགས་ཡོད་ན་རྩ་དོན་བརྩད་ཆོག ཅེས་པའི་དཔེ་དོན་དང་སྦྱར་ཏེ། མི་རིགས་ཡུན་གནས་སྲ་བརྟན་གྱི་ཕྱིར་དུ་གང་ནུས་ཅི་ལྕོགས་གནང་དགོས། མི་རིགས་ཀྱི་ངོ་བོ་མ་བརླགས་ཚེ། རང་བཙན་ནམ་རང་སྐྱོང་གི་དོན་དུ་དགྲ་བོའི་སྟོབས་ཤུགས་འཕེལ་འགྲིབ་ལ་ངང་སྒུག་བྱས་ཆོག གལ་སྲིད་མི་རིགས་ཀྱི་ངོ་བོ་རྩ་བརླགས་སུ་ཕྱིན་ཚེ། རང་དབང་རང་བཙན་ཐོབ་ཏུ་ཟིན་ཀྱང་དེ་ཙམ་གྱིས་དོན་སྙིང་ཅི་ཡང་མེད། མི་རིགས་ཀྱི་ངོ་བོའམ་སྲོག་ལྟ་བུ་ནི་རང་གི་སྐད་ཡིག་རིག་གཞུང་ཡིན། དེས་ན་སྐད་ཡིག་རིག་གཞུང་ཉམས་པ་སོར་ཆུད་དང་མི་ཉམས་གོང་འཕེལ་དུ་གཏོང་རྒྱུ་ནི། རང་རེ་བཙན་བྱོལ་བོད་མི་རྣམས་ཀྱིས་བྱ་འདོད་ན་བྱེད་ཐུབ་པ་ཉག་གཅིག་པུ་དེ་རེད།\nབཙན་བྱོལ་བོད་མིས་རང་གི་སྐད་ཡིག་རིག་གཞུང་སྲུང་སྐྱོབ་ཚད་ལྡན་ཞིག་བྱེད་དགོས་ན། ཟམ་གདོང་རིན་པོ་ཆེ་ཡི་བཀའ་ཤག་གིས་གཏན་ལ་ཕབ་པའི་ཤེས་ཡོན་སྲིད་ཇུས་དེ་ཁ་བཤད་ཙམ་གྱིས་མི་འགྲིགས་པར་ལག་ལེན་དོན་དུ་འཁྱོལ་བ་ཞིག་གནང་དགོས། གནད་ཀ་འདི་ནས་བལྟས་ན། ད་རེས་ཀྱི་རྩོམ་པ་པོ་འདིས་དོན་ཚན་བཞི་པར་བཀོད་པའི་སྲིད་སྐྱོང་གི་འོས་ཆོས་དེ་ནི་ཤིན་ཏུ་གནད་འགག་ཆེ་ཞིང་། དེ་ཚང་མཁན་ནི་འོས་མི་ཚང་མའི་ཁྲོད་དུ་སྐུ་ངོ་སྤེན་ཚེ་མཆོག་ལས་ལྷག་ཅིག་མེད་པའི་རྒྱུ་མཚན་བཀོད་པ་རྣམས་ཀྱང་གནད་དུ་ཕིགས་པ་འབའ་ཞིག་རེད། སྤེན་ཚེ་མཆོག་ནི་༧གོང་ས་མཆོག་དང་ཟམ་གདོང་རིན་པོ་ཆེ་ཡི་དགོངས་གཞི་སྟེང་ཁ་ཞེ་གཉིས་མེད་ཀྱིས་ཤར་བསྐྱོད་གནང་མཁན་ཞིག་གམ། ལྷག་པར་སྐབས་དེའི་བཀའ་ཤག་གི་ཤེས་ཡོན་སྲིད་ཇུས་སྟེང་རྒྱག་མཆོངས་གཅིག་གནང་མཁན་ཞིག་ཡིན་པ་རྒྱུས་ཡོད་ཀུན་ལ་ས་རིས་ཐང་གསལ་ཡིན། རྒྱུས་མེད་ལ་ཤས་བློ་ཡིད་མི་ཆེས་ན། སྔ་ཕྱི་བར་གསུམ་གྱི་སྐུ་ངོའི་གཏམ་བཤད་ཁག་ལ་ཉན་བསམ་བྱས་ན་ངེས་ཤེས་འདྲོང་བར་འགྱུར། དེ་བཞིན་ཟམ་གདོན་རིན་པོ་ཆེ་མཆོག་ཀྱང་སྐུ་ངོ་སྤེན་ཚེ་ལ་ཐུགས་རེ་ཅི་འདྲ་ཡོད་མེད་ཁོང་གི་བཀའ་བློན་འོས་མི་རུ་བསྐོས་པ་འདི་གཅིག་པུས་ཀྱང་ཤེས་ནུས་སོ། །དེས་ན་སྐུ་ངོ་སྤེན་ཚེ་མཆོག་སྲིད་སྐྱོང་ལ་འདེམས་རྒྱུ་དེ་ཤིན་ཏུ་གལ་གནད་ཆེའོ། །ད་ལྟའི་བཀའ་ཤག་གིས་ཇི་ལྟར་གསུངས་ཀྱང་རུང་། དོན་ལ་བོད་རང་གི་སྐད་ཡིག་རིག་གཞུང་ལ་དོ་སྣང་འདང་ངེས་ཤིག་སྤྲོད་ཐུབ་ཀྱི་མེད། དཔེ་མཚོན་ཆུང་ཆུང་ཞིག་སྨྲས་ན། སྲིད་སྐྱོང་བློ་སེང་མཆོག་གིས་ནུབ་ཕྱོགས་རྒྱབ་ཁབ་ཁག་ཏུ་རིག་གཞུང་སྐོར་ལ་གསུང་བཤད་གནང་དུས། བོད་ཀྱི་སྐད་ཡིག་ནི་སྐད་ཡིག་གཉིས་པའི་ཚུལ་དུ་སློབ་སྦྱོང་བྱེད་དགོས་ཚུལ་སོགས་མགྲིན་པ་གཟེངས་སུ་བཏེགས་ཏེ་སྨྲ་དུས། གཏམ་དེ་དང་དེ་ལྟ་བུར་ང་ཚོ་བློ་ཕམ་པ་ལ་ཚད་མེད་དོ། །རང་སྐད་ཤེས་རུང་མི་ཤེས་རུང་། བོད་རང་ལ་བོད་ཀྱི་སྐད་ཡིག་ནི་སྐད་ཡིག་དང་པོ་ཡིན་རབས་ཀྱི་ས་མཚམས་རྡོ་རིང་དེ་ནམ་ཞར་ཡང་འཇིག་ཏུ་འཇུག་མི་རུང་། མི་ཡི་ལུས་ལ་མཚོན་ན། གང་འདྲའི་ཉེན་ཁ་ལ་འཕྲད་ཀྱང་མིག་དང་སྙིང་དང་སྲོག་ནི་རྩ་ཆེས་ཤོས་སུ་རྩི་ཞིང་རྩི་དགོས་པའི་ལངས་ཕྱོགས་དེ་ནམ་ཡང་འདོར་མི་རུང་བ་ཞིག་རེད། དེས་ན། ད་ལྟའི་འོས་མི་འདི་ཚོ་ལས། སྐུ་ངོ་སྤེན་ཚེ་མཆོག་ཁོ་ན་ནི་༧གོང་ས་མཆོག་གིས་མཚོན་པའི་རྒན་རབས་བླ་ཆེན་དཔོན་ཆེན་མི་ཆེན་རྣམས་ཀྱི་དགོས་པ་དགོངས་གཞི་རྟོགས་ཤིང་ངོ་འཕྲོད་པ། དེས་རབས་ཀྱི་ཤེས་ཡོན་དང་ཉམས་མྱོང་ཡང་ཕུན་སུམ་ཚོགས་པ། གཟི་བརྗིད་དང་དཔའ་གདེང་། འཇོན་ཐང་སོགས་ནས་བལྟས་ན་ཡང་ཁ་ཚ་དགོས་གཏུགས་ལྟ་བུར་སྲིད་སྐྱོང་དུ་བསྐོ་རྒྱུ་ནི་འཇུ་ས་ལ་འཇུ་དགོས་པའི་འདེམ་ག་མ་ནོར་བ་གཅིག་པུ་དེ་རེད་སྙམ་མོ། །བཀྲ་ཤིས་བདེ་ལེགས་ཤོག ། །།\n2020-09-12 at 4:29 am\n་་་་་་་་་་་་་་་་་་་་་ དེ་ཚང་མཁན་ནི་འོས་མི་ཚང་མའི་ཁྲོད་དུ་སྐུ་ངོ་སྤེན་ཚེ་མཆོག་ལས་ལྷག་ཅིག་མེད་པའི་རྒྱུ་མཚན་བཀོད་པ་རྣམས་ཀྱང་གནད་དུ་ཕིགས་པ་འབའ་ཞིག་རེད། ་་་་་་་་་་་་་་་་\n2020-09-12 at 4:44 am\nརྩོམ་ཡིག་དཔེ་མེད་ཅིག་བྲིས་འདུག རྩོམ་པ་པོར་ཐུགས་རྗེ་ཆེ་ཞུ། རྩོམ་ཡིག་འདི་བཙན་བྱོལ་བོད་མིའི་མཐོ་རིམ་འགོ་ཁྲིད་ཚོས་གཟིགས་དགོས་ངེས་ཤིག་རེད། གོང་ནས་ཞབས་མཆན་པ་དང་པོས་རྩོམ་ཡིག་ལ་ནུས་པ་ཡོད་མེད་ཤེས་མ་སོང་ཟེར། དོན་ངོ་མ་རང་གིས་རྩོམ་དེའི་ནུས་པ་ཁས་བླངས་ཚར་འདུག ་་་་་ ལགས། ་་་་་ མ་རེད་པེ། ཡུལ་གྱར་ཞེས་པ་ཡུལ་བྱོལ་པ་ཞེས་པའི་དོན་དང་གཅིག་རེད། བོད་ཀྱི་ཚིག་མཛོད་དག་ཏུ་ཡོད་ལ། google ནང་ཚོལ་དང་། མིང་དེ་སྤྱོད་མཁན་ཕྱི་སྡོད་བོད་མིའི་ཁྲོད་གྲངས་ཀ་མི་ཟིན་པའི་ཚད་རེད། མདོ་དོན་ད་རེས་སྲིད་སྐྱོང་གི་འོས་མི་ནང་ནས་དྲག་ཤོས་དེ་སྐུ་ངོ་སྤེན་ཚེ་མཆོག་རེད།\nརྩོམ་པ་པོ་སྒ་གཡག་རི་འཇིགས་མེད་རྣམ་རྒྱལ་ལྡེ་ལགས་ཀྱིས་བརྩམས་ཆོས་ཐུང་ངུ་འདི་དོན་སྙིང་ལྡན་པ་ཞིག་བྲིས་གནང་འདུག་པར་བསྔགས་བརྗོད་ཡོད། ཁྱེད་ནས་དགོངས་པ་རྒྱ་ཆེ་ཟབ་བཞེས་གནང་འདུག་པ་མ་ཟད། དྲང་པོར་སྨྲས་ན། བོད་མིའི་མངོན་འདོད་བསྒྲུབ་པར་འཕྲལ་ཕུགས་གང་ནས་བལྟས་ཀྱང་། ད་ཡོད་ ༢༠༢༡ ལོའི་སྲིད་སྐྱོང་ཀྱི་འོས་མིའི་ཁོངས་ནས་རྩེ་ཕུད་དེ་ཚོགས་ཟུར་སྤེན་པ་ཚེ་རིང་ལགས་རང་རེད་འདུག་པས། ཁྱེད་ཀྱི་གསུངས་པའི་དགོངས་འཆར་ལ་ངས་རྒྱབ་སྐྱོར་བརྒྱ་ཆ་བརྒྱ་ཐམ་པ་ཡོད། ལར་ནས་ངས་བལྟས་ན། མ་གཞི་ཆ་ཆོལ་ཁ་ཆོས་ལུགས་ཟེར་བ་འདི་ང་ཚོ་བོད་པས། སྔ་མོ་ཕྱིའི་རྒྱལ་ཁབ་དང་མི་རིགས་གཞན་པ་ནས་ལེགས་བྱང་ནང་འདྲེན་གནང་སྐབས་དུག་རྩ་གཡའ་སེལ་ཡག་པོ་མ་གནང་བར་བག་ཆགས་ངན་པ་འགའ་ཡང་ཞར་དང་ཞོར་དུ་བསྣམས་ཕེབས་ཏེ། སྤྱི་ཚོགས་ནང་སིམ་འཛུལ་བྱས་ཚར་ཡོད་པ་དང་། རིམ་པའི་བོད་མི་རིགས་ཀྱི་གོམས་སྲོལ་དང་རིག་གཞུང་གྱི་ཚུལ་དུ་བག་ཆགས་ངན་པ་དེ་དག་སྲ་བརྟན་དུ་འགྱུར་ནས་དུས་ད་ལྟའི་བར་མི་རབས་མང་པོར་ཉམས་ལེན་གནང་ཡོད། དེར་མ་ཚད་ཕྱི་དགྲ་ནང་དགྲ་གཉིས་ཀས་བག་ཆགས་ངན་པ་དེ་དག་ལོག་པར་བེད་སྤྱད་དེ། ང་ཚོའི་ཆིག་སྒྲིལ་གྱི་ནུས་པ་དང་མི་རིགས་ཀྱི་ངོ་བོ་དུམ་བུར་བཏང་དང་གཏོང་བཞིན་པ་ནི་མཐོང་ཆོས་རེད། ད་ཆ་ང་ཚོས་རང་གི་སྔ་མོའི་ལོ་རྒྱུས་ཀྱི་སྐྱོན་ཆ་ལེགས་པར་རྟོགས་པའི་གོ་ནས། དེང་དུས་འཛམ་གླིང་སྤྱིའི་ཆབ་སྲིད་ཀྱི་འཕོ་འགྱུར་དང་། དུས་ཀྱི་འགྱུར་བ་དང་བསྟུན། བོད་ཀྱི་མི་རབས་གསར་པར་མིག་ལྟོས་བཟང་པོ་འཇོག་དགོས་པ་ཟད། རང་རེ་བོད་ཀྱི་ལོ་རྒྱུས་ནང་ཆོལ་ཁ་ཆོས་ལུགས་སོགས་ཀྱི་གནད་དོན་ལ་བསྐྱར་ཞིབ་ནན་མོ་དང་སྤང་བླང་ལེགས་བཅོས་གནང་འོས་གནང་རན་ཁོ་ཐག་ཅིག་རེད་འདུག་བསམས་ཀྱིན་ཡོད། དེས་ན། དེའི་ཁོངས་ནས་དམིགས་སུ་བཀར་ཏེ། ཆོལ་ཁ་ཟེར་བའི་ཚིག་དང་ཐ་སྙད་དེའི་བེད་སྤྱོད་དང་ལག་ལེན་གཉི་ཀ་ཉི་ཤུ་དགུའི་གཏོར་རྒྱག་དུ་བརྫངས་དགོས་མིན་ཚང་མས་དཔྱད་གླེང་དང་དགོངས་པ་གཟབ་ནན་གནང་རན་འདུག་སྙམ།།\n་་་་་་་་བོད་ཀྱི་མི་རབས་གསར་པར་མིག་ལྟོས་བཟང་པོ་འཇོག་དགོས་པ་ཟད། ཅེས་པ། ་་་་་་་བོད་ཀྱི་མི་རབས་གསར་པར་མིག་ལྟོས་བཟང་པོ་འཇོག་དགོས་པ་མ་ཟད།་་་་་ལ་བཅོས་རོགས།\n2020-09-12 at 8:35 pm\n2020-09-12 at 11:43 pm\nད་ལན་སྲིད་སྐྱོང་འོས་བསྡུ་ནང་ལ། བློ་སེང་ལགས་ཀྱིས། སྤེན་ཚེ་ལགས་ལ། རྒྱབ་སྐྱོར་གནང་ན། བློ་སེང་གིས་སྲིད་སྐྱོང་ལས་ཡུན་ལ་སྡིག་པ་བསགས་པ་མང་པོ་ཞོག དག་རྒྱུ་ཡིན་སྨྲོས་མ་དགོས་ཀྱང་། དེང་སང་གི་བོད་རིགས་ལ་དེ་འདྲའི་ཡ་རབས་ཀྱི་ཡོན་ཏན་ཡོད་དམ་མེད། ངས་ད་ལྟ་ཤེས་མ་སོང་བས་་་་་་ !!! ???\n2020-09-14 at 9:54 pm\nབོད་ཀྱི་དུས་བབས་ནང་ ༢༠༢༡ སྲིད་སྐྱོང་འོས་མིའི་བསམ་ཚུལ་སྤེལ་མཁན་རིག་ཅིག་གིས་གཡས་སྐོར་གཡོན་སྐོར་གང་རྒྱབ་ནའང་། རྒྱུ་མཚན་འདྲ་མི་འདྲ་ག་རེ་བཤད་ནའང་དོན་བབས་ས་དེ་སྤེན་པ་ཚེ་རིང་ལ་སྲིད་སྐྱོང་ལ་བཀོད་ཐབས་ཞུ་རྒྱུ་དེ་རེད་འདུག དཔེ་ན་རྩོམ་འདིའི་ནང་མདོ་སྨད་དེ་བོད་ཆོལ་གསུམ་ནང་ཡིན་པ་རྒྱ་དམར་གྱི་ཤེས་ཐབས་ཆེད་སྤེན་ཚེ་ལ་འོས་བླུགས་རྒྱུ་གལ་ཆེ་ཡིན་པའི་བསམ་ཚུལ་ཞིག་སྤེལ་འདུག རྒྱ་དམར་པོའི་གནས་དོན་དེ་མི་རབས་མང་པོའི་གོང་ནས་ཤེས་ཀྱི་ཡོད་པར་དོག་པ་མེད། གལ་སྲིད་སྤེན་ཚེ་ཨ་མདོ་ཆོལ་ཁ་ནས་ཡིན་པ་བཙན་བྱོལ་བོད་མིའི་སྲིད་སྐྱོང་དུ་འཁོད་པས་རྒྱ་དམར་པོར་ནད་གཟུགས་དྲག་པོ་བཏང་བའམ་ལན་ནན་པོའི་ཞིག་གཏོང་གི་ཡོད་ཚེ། མདོ་སྨད་ཙོང་ཁའི་ཡུལ་དུ་སྐུ་འཁྲུངས་ནས་སྤྱི་ཚོགས་རྙིང་པའི་བོད་གཞུང་དགའ་ལྡན་ཕོ་བྲང་གི་གསེར་ཁྲིར་གདན་བཞུགས། རྒྱའི་བོད་ནང་བཙན་འཛུལ་རྗེས་སྐྱབས་བཅོལ་དུ་ཕེབས་ནས་བོད་གཞུང་དགའ་ལྡན་ཕོ་བྲང་སྔར་ལས་ཆེར་ལྷག་པ་ཞིག་སླར་གསོ་གནང་ནས་འཛམ་གླིང་མི་དམངས་དང་རྒྱལ་ཁབ་མང་པོས་རྒྱབ་སྐྱོར་ངང་རྒྱ་དམར་ལ་བདེན་མཐའ་རྩོད་ནས་མི་ལོ་དྲུག་ཅུ་འདས་པའི་བོད་མིའི་འདི་ཕྱི་གཉིས་ཀྱི་དབུ་འཁྲིད་༸གོང་ས་མཆོག་གིས་ངོ་བོ་བཞེས་པ་ལས་ལྷག་པ་ཞིག་སྤེན་ཚེས་བྱེད་ཐུབ་ཀྱི་རེད་མ་ཟེར་ཙམ་མ་རེད་པས། དམངས་གཙོ་རེད་ཀྱང་དེ་འདྲ་རང་ཨེ་ཡིན།\nབོད་ཆོལ་ཁ་གསུམ་བཞེས་པའི་མཐའ་བསྙད་དེ་བོད་རང་བཙན་ཡིན་སྐབས་དེ་ཙམ་བེད་སྤྱོད་ཞུ་མ་ཞུ་མི་ཤེས་ཀྱང་སྐྱབས་བཅོལ་དུ་བོད་མི་ཚང་མས་ཤེས་ཀྱི་ཡོད། དེ་ཡང་ངས་དུས་ཀྱི་འཛིན་གྲྭ་དང་པོའི་བོད་ཡིག་སློབ་དེབ་ནང་། ཤར་གྱི་ཕྱོགས་སུ་མདོ་ཁམས་ཡོད། དེ་ན་ཁམས་པ་དཔའ་བོས་གང། བྱང་ཤར་ཕྱོགས་སུ་ཨ་མདོ་ཡོད། བརྩོན་འགྲུས་ཅན་གྱི་ཨ་མདོ་བ། དབུས་ལ་དབུས་གཙང་ཆོས་ཀྱི་ཞིང་། ནས་མཐར།་ མི་རིགས་དེ་གསུམ་བོད་རིགས་ཡིན། ཤ་རུས་གཅིག་པ་ཤ་སྟག་ཡིན་ཅེས་སོགས་ཡོད། འདིས་ཆོལ་ཁ་གསུམ་དེས་བོད་རྒྱལ་ཁབ་ཡིན་པ་ཚོན་རེད། ཧུའོ་ཅིན་ཐའོ་དང་རྒྱ་དམར་ལ་བོད་ཟེར་པ་དེ་ག་འདྲ་ཞིག་ལ་གོ་དགོས་པའི་གོ་རྟོགས་ཤིག་དང་དྲན་བསྐུལ་ཞིག་འབའ་བ་ཕུན་ཚོགས་དབང་རྒྱལ་ལགས་ནས་སྤེལ་གནང་རེད་བསམ།\nབསྡོམས་རྒྱབ་ན་རྒྱ་རི་སྒྲོལ་མ་ལགས་དང་འབྲོང་ཆུང་ལགས་རྣམ་གཉིས་ལས་ལྷག་པའི་ཆེ་བསྟོད་ཞུ་རྒྱུའི་དཔལ་ཡོན་ཞིག་སྤེན་ཚེ་ལགས་སུ་ཡོད་ན་གསུང་ནས་མི་མང་ནས་འོས་ཐོབ་ཐབས་ཞུ་དགོས། དེ་མིན་ཕར་སྐོར་ཚུར་སྐོར་ལམ་ནས་འོས་ཐོབ་རྒྱུ་ཆེར་དཀའ། ༸གོང་ས་མཆོག་དང་བཙན་བྱོལ་བོད་གཞུང་གིས་གཟིགས་མཐུ་ལས་མི་མང་ཤེས་རྟོགས་ལྡན་པས་མགོ་སྐོར་ཐུབ་རྒྱུ་དཀའ་གནས་ཡིན།\nརྒྱ་རི་སྒྲོལ་མ་ལགས་དང་འབྲོང་ཆུང་ལགས་རྣམ་གཉིས་ལ་བོད་མིའི་མཐུན་སྒྲིལ་ཡོད། གནས་ཡུལ་རྒྱ་གར་གཞུང་དང་མི་མང་གི་མོས་གུས་དང་ཡིད་ཆེ་ཡོད། ཨ་རི་གཙོས་པའི་རྒྱལ་ཁབ་གྱིས་ཡིད་ཆེས་འཕེལ་བའི་རྒྱབ་སྐྱོར་ངང་ཤུགས་ཀྱི་ཐོབ་རྒྱུ་བཅས་པ་སྤྱི་ཡོངས་ཁྱད་ཆོས་དང་སྒེར་སོ་སོའི་བོད་དོན་དུ་དམིགས་པའི་ཁྱད་ཆོས་ཀྱང་ཡོད། ང་ལ་ནི་གལ་གནད་ཆེ་ཤོས་དེ་རང་རེའི་དབུ་འཁྲིད་མཆོག་གི་ཐུགས་དགོངས་དེ་ཡིན། སངས་རྒྱས་ཐུགས་ལ་ཉེ་རིང་མེད་ཀྱང་ཁོང་གཉིས་དམ་ཚིག་གཙང་བས་ཐུགས་ཕན་གསོན་ཆེ་བ་ང་རང་གི་བསམ་དཔྱད་ཡིན།།\n༢༠༢༡ རྒྱ་རི་སྒྲོལ་ལ་ལགས། ༢༠༢༡ འབྲོང་ཆུང་ལགས། གང་རུང་ལ་དམིགས་ཤོག\n2020-09-14 at 10:54 pm


ཧི་མ་ལ་ཡའི་སྲིད་ཇུས་ཀྱི་ནོར་འཁྲུལ་ཚབས་ཆེན། - བོད་ཀྱི་དུས་བབ།\nརྒྱ་གར་ལོ་གཉིས་ཀྱི་གཏན་འཇགས་མ་ཡིན་པའི་མཉམ་འབྲེལ་རྒྱལ་ཚོགས་བདེ་འཇགས་ལྷན་ཚོགས་ཀྱི་ཚོགས་མིར་བདམས་ཐོན་བྱུང་བ་རེད། དེ་ནི་སྲིད་བློན་ནེ་རུ་ཁོང་གི་བཀའ་དྲིན་ཅིས་ཀྱང་ཡིན། རྒྱ་གར་གྱི་སྲིད་བློན་གཉིས་པ་ནེ་རུས་ཐེངས་གཉིས་ལ་རྒྱ་གར་མཉམ་འབྲེལ་རྒྱལ་ཚོགས་ཀྱི་གཏན་འཇགས་ཚོགས་མི་བྱེད་པའི་གོ་སྐབས་དང་ལེན་བྱས་མེད་རྐྱེན། དེང་སང་རྒྱ་གར་ལ་མཉམ་འབྲེལ་རྒྱལ་ཚོགས་ཀྱི་གཏན་འཇགས་མ་ཡིན་པའི་ཚོགས་མི་བྱེད་པའི་གོ་སྐབས་འདི་ཙམ་ལས་ཐོབ་ཐང་མེད་པ་རེད། མཉམ་འབྲེལ་རྒྱལ་ཚོགས་ཀྱི་གཏན་འཇགས་ཚོགས་མི་ལྔ་ནི། ཨ་རི་(USA)དང་ཨུ་རུ་སུ།(Russia) རྒྱ་ནག་(China)དང་དབྱིན་ཇི།(England) ཧྥ་རན་སི་(France)བཅས་ལྔ་ཡིན།\nསྲིད་བློན་ནེ་རུས་ནག་ཉེས་གང་བསགས་པའི་ཐོ་གཞུང་ནི་མི་ཀུན་གྱི་བསམ་ཡུལ་འདས་པའི་རིང་པོ་ཡིན། ཕལ་ཆེར་དེབ་གཅིག་ཆ་ཚང་ཁ་གང་ཐུབ་པ་ཡིན། དངོས་ཡོད་གནས་ཚུལ་ཞིག་ལ། རིག་གནས་ཀྱི་མཁའ་དབུགས་གསར་བ་བསྐྲུན་འདོད་པའི་བློ་སྟོབས་ལྡན་པའི་སྐྱེ་བོ་སྐོར་ཞིག་གིས་སྲིད་བློན་གྱི་ལོ་རྒྱུས་ཀྱི་ནག་ཉེས་རྣམས་བསྡུ་རུབ་བྱེད་ཀྱིན་ཡོད།(1) འོན་ཀྱང་། སྐབས་བབ་ཀྱི་བརྗོད་བྱ་ནི་སྲིད་བློན་གྱི་ནོར་འཁྲུལ་ཆེ་ཤོས་སུ་འདོད་པའི་རྒྱ་གར་མཉམ་འབྲེལ་རྒྱལ་ཚོགས་ཀྱི་གཏན་འཇགས་ཚོགས་མིའི་ནང་འཛུལ་ཞུགས་བྱེད་པར་དགག་པ་བྱས་རྐྱེན་གྱི་ཧི་མ་ལ་ཡའི་སྲིད་ཇུས་ཀྱི་ནོར་འཁྲུལ་ཚབས་ཆེན་དེའི་སྐོར་ཆགས་ཡོད།\n༡༩༥༠ལོའི་ཟླ་༨ནང་སྲིད་བློན་གྱི་སྤུན་མཆེད་ཀྱང་ཡིན་པ། སྐབས་དེའི་རྒྱ་གར་གྱི་ཨ་རིའི་ནང་གི་སྐུ་ཚབ་དོན་གཅོད་ Vijaya Lakshmi Panditཡིས་ཨ་རིའི་རྒྱལ་ས་ Washington ནས་སྲིད་བློན་ལ་ཏར་འཕྲིན་བཏང་བའི་ནང་། “ཨ་རིའི་ཕྱི་འབྲེལ་ལས་ཁུངས་ཀྱི་རྩོད་གླེང་ཆེན་པོར་གྱུར་བའི་གནས་ཚུལ་ཞིག་སྲིད་བློན་ཁྱེད་ནས་མཁྱེན་རྟོགས་ཡོང་ཕྱིར་འཕྲིན་འདི་བྲིས་ཡིན། རྩོད་གླེང་དེ་ནི་རྒྱ་ནག་མཉམ་འབྲེལ་རྒྱལ་ཚོགས་ཀྱི་གཏན་འཇགས་ཚོགས་མིའི་ཁྲོད་ནས་ཕྱིར་འཕུད་གཏོང་རྒྱུ་དང་རྒྱ་གར་དེའི་ཚབ་ཏུ་ཡར་འཇུག་བྱེད་དགོས་པའི་གནད་དོན་དེ་ཆགས་ཡོད། འདང་དགོང་ངས་ཨ་རིའི་རྒྱལ་སའི་དཔྱོད་བརྗོད་པ་མིང་གྲགས་ཅན་ Marquis Childsབརྒྱུད་ནས་གོ་ཐོས་བྱུང་བ་ལ། (John Foster) Dullesཡིས་ཨ་རིའི་ཕྱི་འབྲེལ་ལས་ཁུངས་ཀྱི་མིང་ཐོག་ནས་སྐུ་ཞབས་Childsལ་རྒྱ་གར་མཉམ་འབྲེལ་རྒྱལ་ཚོགས་སུ་འཇུག་པའི་གནས་ཚུལ་དེའི་སྐོར་དམངས་ཚོགས་ལ་ཤུགས་རྐྱེན་ཡག་པོ་ཞིག་འཇོག་དགོས་སྐོར་བརྗོད་འདུག་པ་དང་། གནས་ཚུལ་དེ་གོ་རྗེས་ངས་ཁོ་ལ་རྒྱ་གར་གྱི་ལངས་ཕྱོགས་གང་ཡིན་འགྲེལ་བརྗོད་བྱས་ཏེ། གནས་ཚུལ་དེའི་རིགས་གློ་བུར་ཐག་ཆོད་བྱུང་ཚེ་རྒྱ་གར་ཕྱོགས་ནས་བརྡ་ལན་ཡག་པོ་ཡོང་རྒྱུ་མིན་སྐོར་སོགས་ལམ་སྟོན་བྱས།”(2) ཞེས་འཁོད། Vijaya Lakshmi Panditཡིས་རྒྱལ་ཁབ་ཀྱི་ཁེ་ཕན་རྒྱབ་ཏུ་དོར་ཞིང་རྒྱ་གར་མི་དམངས་མཉམ་འབྲེལ་རྒྱལ་ཚོགས་ཀྱི་གཏན་འཇགས་ཚོགས་མི་བྱེད་འདོད་མེད་པའི་བརྡ་ལན་རྫུན་མ་སྤྲད་དེ་ཨ་རིའི་མི་དམངས་མགོ་སྐོར་བཏང་བ་རེད། རུལ་སུངས་དང་འཇོན་ཐང་མེད་པ་ནི་ལྕགས་སྒོར་གྱི་ངོས་གཉིས་དང་འདྲ་བ་ཡིན། སྲིད་བློན་ནེ་རུས་འཕྲིན་ལན་ཞིག་བཏང་པའི་ནང་། “ཁྱེད་ཀྱི་འཕྲིན་ཡིག་ཏུ་གསལ་བ་ལྟར་ན། ཨ་རིའི་ཕྱི་འབྲེལ་ལས་ཁུངས་ནས་རྒྱ་ནག་མཉམ་འབྲེལ་རྒྱལ་ཚོགས་ཀྱི་གཏན་འཇགས་ཚོགས་མིའི་ཁོངས་ནས་ཕུད་ཐབས་དང་རྒྱ་གར་དེའི་ཚབ་ཡར་འཇུག་བྱེད་འཆར་ཡོད་པ་ནི་རྒྱ་གར་མི་མང་གིས་ངོས་ལེན་རྩ་བ་ནས་བྱེད་ཐབས་བྲལ་བའི་གནས་ཚུལ་ཞིག་ཡིན། གནད་དོན་འདི་ཉིད་ཕྱོགས་གང་ཐད་ནས་བལྟས་ཀྱང། བྱ་བ་ཡག་པོ་ཞིག་གཏན་ནས་མིན། དེ་ནི་རྒྱ་ནག་ལ་དམའ་འབེབས་དང་རྒྱ་དཀར་ནག་གཉིས་བར་རྩོད་རྙོག་འབྱུང་རྐྱེན་ཉག་ཅིག་རེད། ཨ་རིའི་ཕྱི་འབྲེལ་ལས་ཁུངས་ཅི་ཙམ་གྱིས་མ་དགའ་བར་གྱུར་ཀྱང། ང་ཚོས་གནད་དོན་དེ་ཁས་ལེན་བྱེད་ཐབས་རྩ་ནས་མེད། ང་ཚོས་རྒྱ་ནག་མཉམ་འབྲེལ་རྒྱལ་ཚོགས་བདེ་འཇགས་ལྷན་ཚོགས་ཀྱི་ཚོགས་མིར་མུ་མཐུད་བཞུགས་ཐབས་ལ་འབད་པ་བྱེད་དགོས་པ་ཡིན། རྒྱ་གར་མཉམ་འབྲེལ་རྒྱལ་ཚོགས་ཀྱི་ཚོགས་མིར་ཞུགས་པའི་ཆ་རྐྱེན་ཐམས་ཅད་ཚང་ཞིང་ཚོགས་མིར་ཞུགས་ཐུབ་པའང་ང་ལ་ཡིད་ཆེས་དམ་པོ་ཡོད། འོན་ཀྱང། ང་ཚོས་རྒྱ་དཀར་ནག་གི་འབྲེལ་བ་བློས་བཏང་ནས་དེ་ལྟར་བྱེད་ཐུབ་ཐབས་མེད།”(3) སྲིད་བློན་ནེ་རུ་རང་ཉིད་འཛམ་གླིང་དབུ་འཁྲིད་དུ་འདོད་པའི་འཁྲུལ་སྣང་དེས་རྒྱ་གར་ཕོངས་འདུག་པའི་མ་ཚད། ཁོས་རྒྱ་གར་རྒྱལ་ཁབ་ཀྱི་བདེ་འཇགས་སོགས་ལ་སྣང་མེད་བྱས། ཁོ་དང་ཁོའི་སྲིང་མོ་གཉིས་ཀྱིས་ངན་པ་དཔུང་སྡེབ་ཀྱིས་རྒྱ་གར་ལ་ཐོབ་པའི་གོ་སྐབས་བཟང་པོ་དེ་བརླགས་པ་རེད། རྒྱ་ནག་དང་ཨ་རི། ཨུ་རུ་སུ་དང་པ་ཀི་སི་ཐན་སོགས་ཀྱིས་གོ་མཚོན་སྒྲིག་བཞིན་པའི་སྐབས་སུ། སྲིད་བློན་ནེ་རུ་ཡིས་ད་དུང་རྒྱ་གར་གྱི་དམག་མི་ཇེ་ཉུང་གཏོང་དགོས་སྐོར་དང་ཉེན་རྟོག་པའི་དཔུང་ཁག་ཙམ་གྱིས་རྒྱལ་མཚམས་སྲུང་ཐུབ་པར་བརྗོད་ཀྱིན་ཡོད།(4)\nཕྱི་ལོ་༡༩༡༢ལོར་བོད་རྒྱ་འོག་ནས་རང་བཙན་ཐོབ་པ་དང་བོད་རང་དབང་རང་བཙན་གྱི་རྒྱལ་ཁབ་ཅིག་ཏུ་གྱུར་བ་ཡིན། བོད་ནི་རྒྱ་དཀར་ནག་གཉིས་ཀྱི་བར་གནས་རྒྱལ་ཁབ་ཆེ་ཤོས་ཆགས་ལ། རྒྱ་ནག་གི་ས་མཚམས་ལ་བར་གནས་རྒྱལ་ཁབ་ཡོད་པ་ནི་རྒྱ་གར་ལ་མཚོན་ན་ཆབ་སྲིད་ཀྱི་དགེ་མཚན་ཆེན་པོ་ཞིག་ཡིན་པ་ས་དཔྱད་རིག་པའི་རྨང་གཞིའི་ཤེས་བྱ་ལྟ་བུར་གྱུར། འོན་ཀྱང་། རྒྱ་གར་གྱིས་བོད་ཀྱི་སྟོབས་ཤུགས་གོང་འཕེལ་གཏོང་བར་རོགས་རམ་གཏན་ནས་བྱས་མེད་པར་མ་ཟད། ལྷ་ས་གཞུང་གིས་གོ་མཚོན་རོགས་སྐྱོར་ཡང་ཡང་ཞུས་ཀྱང་རྒྱ་གར་གྱིས་ཁས་ལེན་མ་བྱས་པ་རེད། དོན་གྱིས་བོད་རྒྱ་ནག་གི་ཆ་ཤས་ཡིན་དགོས་པ་སྲིད་བློན་ནེ་རུའི་བསམ་བློའི་ནང་སྔོན་ནས་ཡོད་པ་འདྲ།\nལོ་རྒྱུས་སྟེང་ས་ཁོངས་བཙན་འཛུལ་གྱི་ཧམ་སེམས་ལྡན་པའི་རྒྱ་ནག་ལ་མཚོན་ན། སྲིད་བློན་གྱིས་གནས་ཚུལ་ལ་སྣང་མེད་བྱས་རྐྱེན་རྒྱལ་མཚམས་འགོག་སྲུང་གི་ནུས་པ་གང་ཡང་མེད་པའི་བོད་རྒྱལ་ཁབ་ལ་བཙན་འཛུལ་བྱེད་པའི་ཧམ་སེམས་ཇེ་ཆེར་གྱུར། རྒྱ་གར་གྱིས་འཆར་གཞི་དང་བསམ་གཞིག་གང་ཡང་མེད་པར་ཨ་རིའི་ཕྱི་འབྲེལ་ལས་ཁུངས་ནས་མཉམ་འབྲེལ་རྒྱལ་ཚོགས་ཀྱི་གཏན་འཇགས་ཚོགས་མིའི་ས་མིག་གོ་སྐབས་བློས་གཏོང་བྱས་ཏེ་ཟླ་ངོ་གཉིས་ཙམ་འགོར་རྗེས་ཏེ། ཕྱི་ལོ་༡༩༥༡ལོའི་ཟླ་༡༠ཚེས་༢༤ཉིན་རྒྱ་ནག་གིས་རྒྱལ་ས་པེ་ཅིང་ནས་བོད་ལ་ཞི་བའི་བཅིངས་གྲོལ་བྱེད་པའི་འགོ་བཙུག་ཟིན་པའི་གསལ་བསྒྲགས་བཏང་བ་རེད། རྒྱ་ནག་གི་དམག་མི་འབོར་ཆེན་ཞིག་རྒྱ་བོད་ས་མཚམས་བརྒལ་ཏེ་རྒྱལ་ས་ལྷ་སའི་ཕྱོགས་སུ་བསྐྱོད་ཀྱིན་ཡོད། རྒྱ་ནག་གིས་བོད་ལ་བཙན་འཛུལ་བྱས་པའི་གནས་ཚུལ་དེས་རྒྱ་གར་མི་མང་གི་སེམས་ལ་ཕོག་ཐུག་ཆེན་པོ་བཟོས་ཡོད་པ་དང་བཙན་འཛུལ་གྱི་ཉིན་གཉིས་པར་རྒྱ་གར་གཞུང་གིས་རྒྱ་ནག་ལ་འཕྲིན་བསྐུར་ཏེ། རྒྱ་ནག་གིས་བོད་ཀྱི་གནས་ཚུལ་ཞི་བའི་སྒོ་ནས་ཐག་གཅོད་བྱེད་པར་རྒྱ་གར་ལ་ཁས་ལེན་བྱས་ཡོད་སྐོར་བརྗོད་པ་རེད། ཟླ་༨ཚེས་༣༠ཉིན་རྒྱ་ནག་གི་ཡིག་ལན་འབྱོར་བའི་ནང། བོད་ཀྱི་གནས་ཚུལ་རྒྱ་ནག་ནང་ཁུལ་གྱི་གནས་ཚུལ་ཡིན་སྐོར་དང་ཕྱིའི་རྒྱལ་ཁབ་ཀྱིས་ཐེ་གཏོགས་བྱེད་པ་བཟོད་ཐབས་མེད་སྐོར་སོགས་བརྗོད་དེ་ཁོང་ཁྲོའི་རྣམ་འགྱུར་བསྟན་པ་རེད།(5)\nསྲིད་བློན་ལས་རོགས་Sardar Vallabhbhai Patelགྱིས་རྒྱ་ནག་ནས་འབྱོར་བའི་ཡིག་ལན་དེ་གུས་བརྩི་མེད་པའི་རྩུབ་སྤྱོད་ཀྱི་རྣམ་འགྱུར་ཞིག་ཏུ་འགྲེལ་བརྗོད་བྱས་ཤིང་། ཁོང་གིས། “དེ་ནི་གྲོགས་པོ་གཉིས་བར་གྱི་སྐད་ཆ་ཞིག་མ་ཡིན་པར། མི་འགྱངས་བར་དགྲ་རུ་འགྱུར་ངེས་པའི་གང་ཟག་གཉིས་བར་གྱི་སྐད་ཆ་ཞིག་རེད།”(6) ཅེས་བརྗོད། སྲིད་བློན་ནེ་རུ་ད་དུང་ཁུ་སིམ་སིམ་གང་ཡང་མ་བྱས་པར་བསྡད་པ་རེད། བྱེེད་ཐབས་བྲལ་བའི་གནས་སྟངས་འོག་ལྷ་ས་གཞུང་གིས་མཉམ་འབྲེལ་རྒྱལ་ཚོགས་ལ་ཞུ་གཏུག་བྱེད་པར་ཐག་བཅད་ནས་རྒྱ་གར་གྱི་རྒྱབ་སྐྱོར་ཞུས་མོད། དེ་ལའང་སྲིད་བློན་ནེ་རུས་དཀའ་ངལ་འཕར་མ་འཕྲད་པར་ཞེད་སྣང་བྱས་ཏེ། བོད་པ་རྣམས་ལ་ཞུ་གཏུག་བྱེད་མི་རུང་ཚུལ་གྱི་བསླབ་བྱ་བརྒྱབ་པར་མ་ཟད། ཨུ་ཚུགས་ཀྱིས་ཞུ་གཏུག་བྱེད་དགོས་ཟེར་ན། སོ་སོས་ཐབས་ལམ་འཚོལ་དགོས་པ་ལས་རྒྱ་གར་གྱིས་རྒྱབ་སྐྱོར་མི་བྱེད་ཅེས་བརྗོད་པ་ཡིན། མཐར་ El Salvadorཞེས་པའི་རྒྱལ་ཁབ་ཆུང་ཆུང་ཞིག་གིས་མཉམ་འབྲེལ་རྒྱལ་ཚོགས་ནང་བོད་དོན་རྒྱབ་སྐྱོར་བྱས་པ་ཡིན།\nཧང་སངས་དགོས་པ་ཞིག་ལ། སྲིད་བློན་ནེ་རུས་རྒྱ་ནག་གིས་ཡོངས་གྲགས་ཀྱིས་བོད་ལ་བཙན་ནོགན་དང་རྒྱ་གར་ལ་བརྙས་བཅོས་བྱས་པ་ཤེས་བཞིན་རྒྱ་ནག་མཉམ་འབྲེལ་རྒྱལ་ཚོགས་ཀྱི་ཚོགས་མིར་ངོས་ལེན་བྱེད་དགོས་ཚུལ་རེ་བ་བཏོན་པ་ཡིན། རྒྱ་དཀར་ནག་གི་གནད་དོན་གྲོས་མོལ་སྐབས་ཀྱི་རྒྱ་གར་དོན་གཅོད་Subimal Duttཡིས་གསུངས་པ་ལྟར་ན། ཐམས་ཅད་ལ་ཡོངས་གྲགས་ཀྱི་གནས་ཚུལ་ཏེ་རྒྱ་དཀར་ནག་གཉིས་དགྲ་ཟླར་འགྱུར་ངེས་ཀྱི་གནད་དོན་དེ་སྲིད་བློན་གྱིས་གཏན་ནས་ངོས་ལེན་བྱས་མེད་པ་ཡིན། “རྒྱ་གར་གྱི་གནད་དོན་ཐོག་སྲིད་བློན་གྱི་ལངས་ཕྱོགས་ནི། པེ་ཅིང་གཞུང་འབྱུང་འགྱུར་རྒྱ་གར་གྱི་ཉེན་ཁ་ཆགས་མི་སྲིད་པ་དང་། རྒྱ་ནག་ནང་ཁུལ་གྱི་དཔལ་འབྱོར་གོང་འཕེལ་དང་སྤྱི་ཚོགས་བསྒྱུར་བཅོས། ཞིང་ལས་གསར་བརྗེ་སོགས་ལ་མགོ་འཐོམ་ནས་ཕྱིའི་རྒྱལ་ཁབ་ལ་བཙན་གནོན་བྱེད་ཁོམ་མེད་ཅེས་ཁོང་གིས་བརྗོད་པ་རེད།”(7)\nརྒྱ་གར་མཉམ་འབྲེལ་རྒྱལ་ཚོགས་གཏན་འཇགས་ཚོགས་མི་ཆགས་པའི་གོ་སྐབས་གཉིས་པ་ཨུ་རུ་སུའི་གོ་སྐབས་དེ་ཡིན། ཕྱི་ལོ་༡༩༥༥ལོར་སྲིད་བློན་ནེ་རུ་གཞུང་འབྲེལ་ཐོག་ཨུ་རུ་སུར་ཕྱོགས་བསྐྱོད་སྐབས་བྱུང་བ་རེད། བློན་ཆེན་Nikolai Bulganinགྱིས་རྒྱ་གར་དང་བཀའ་མོལ་བྱས་ཚུལ་བརྗོད་སྐབས། “ང་ཚོས་རྒྱལ་སྤྱིའི་གནས་སྟངས་དང་ཞི་འགྲིག་གི་སྐོར་སོགས་གྲོས་མོལ་བྱས་པར་མ་ཟད། རྒྱ་གར་བདེ་འཇགས་ལྷན་ཚོགས་ཐེངས་དྲུག་པའི་ཚོགས་མི་བྱེད་དགོས་ཚུལ་གྱི་འདུན་པའང་བསྟན།”(8) ཞེས་གསུངས། ཨ་རིས་རྒྱ་གར་ལ་གོ་སྐབས་སྤྲད་པ་ཤེས་ནས། ཨུ་རུ་སུས་རྒྱ་གར་ཨ་རིའི་ཕྱོགས་གཏོགས་སུ་མི་འགྱུར་ཆེད་གོ་སྐབས་གཅིག་མཚུངས་ཀྱིས་སྤྲད་པ་ཡིན། འོན་ཀྱང་། བློ་རིག་རྟུལ་བའི་སྲིད་བློན་ནེ་རུས་དངོས་ཡོད་གནས་སྟངས་ལ་ངོས་འཛིན་བྱེད་མ་ཐུབ་པར། གོ་སྐབས་དེ་ཉིད་དང་ལེན་བྱས་མེད། སྲིད་བློན་ནེ་རུས། “རྒྱ་ནག་སོགས་ཡུལ་ལུང་གཞན་ཚོགས་མིར་མ་ཞུགས་གོང་། གནད་དོན་འདི་ངོས་ལེན་རྩ་ནས་བྱེད་ཐུབ་ཐབས་མེད། ངས་བལྟས་ན་ང་ཚོས་དང་པོ་རྒྱ་ནག་ཚོགས་མིར་འདུག་ཐབས་བྱེད་དགོས་པ་ཡིན” ཞེས་ཨུ་རུ་སུའི་བློན་ཆེན་ལ་ལན་བཏབ་པ་རེད། སྲིད་བློན་ནེ་རུས་རྒྱ་ནག་རྒྱ་གར་གྱི་སྔོན་ལ་མཉམ་འབྲེལ་རྒྱལ་ཚོགས་ཀྱི་གཏན་འཇགས་ཚོགས་མི་ཆགས་པར་རེ་བསྐུལ་བྱས་པར་མ་ཟད། ཕལ་ཆེར་Indonesiaདང་Egypt། Yugoslaviaསོགས་རྒྱལ་ཁབ་གཞན་རྣམས་ཀྱང་རྒྱ་གར་གྱི་སྔོན་ལ་ཚོགས་མིར་འདེམས་དགོས་པ་དང་རྒྱ་གར་གྱིས་ནམ་ཡང་བསྒུག་ཐུབ་ཅེས་ཟེར་འདོད་པ་ཡིན་ནམ།\nདེ་བཞིན་ཕྱོགས་བསྐྱོད་སྐབས་སྲིད་བློན་ནེ་རུས་༡༩༥༠ལོའི་ཨ་རིའི་གོ་སྐབས་སྐོར་དང་རྒྱ་གར་མཉམ་འབྲེལ་རྒྱལ་ཚོགས་ནང་འཛུལ་ཞུགས་དགོས་མིན་སྐོར་སོགས་རང་གི་ལངས་ཕྱོགས་རྣམས་གསལ་བོར་འཁོད་པའི་ཡིག་ཆ་ཞིག་ཏུ། “རྒྱ་ནག་ལྟ་བུ་སྟོབས་ཆེན་རྒྱལ་ཁབ་ཅིག་མཉམ་འབྲེལ་རྒྱལ་ཚོགས་བདེ་འཇགས་ལྷན་ཚོགས་ཀྱི་ཚོགས་མིར་མ་འཐུས་པ་ཤིན་ཏུ་བློ་ཕམ་ཞིག་ཡིན། དེ་བཞིན་རྒྱ་གར་ཚོགས་མིར་ཞུགས་དགོས་སྐོར་བསམ་ཚུལ་འདོན་མཁན་རྣམས་ལ་གནད་དོན་དེ་རྒྱ་གར་གྱིས་ཁས་ལེན་བྱེད་ཐབས་མེད་ཅེས་གསལ་བོ་བྱས་ཏེ་ཞུས་པ་ཡིན། རྒྱ་གར་ལ་ཚོགས་ཞུགས་ཀྱི་ཆ་རྐྱེན་སོགས་ཚང་ནའང་། དུས་སྐབས་འདི་ལྟ་བུ་ཞིག་ལ་ཚོགས་ཞུགས་ཀྱི་འདོད་པ་གཏན་ནས་མེད་སྐོར་ཞུ་རྒྱུ་བྱུང་། རྒྱ་ནག་ལ་ཚོགས་ཞུགས་ཀྱི་ཐོབ་ཐང་ཡོད་པས་དང་པོ་རྒྱ་ནག་ཚོགས་མིར་འཇུག་རྒྱུ་དེ་གཙོ་བོ་ཡིན་པ་དང། དེའི་རྗེས་རྒྱ་གར་གྱི་གནད་དོན་ལ་ཟུར་དུ་གྲོས་བསྡུར་བྱེད་ཆོག་གི་རེད།”(9) ཅེས་འཁོད།\nསྲིད་བློན་ནེ་རུའི་མི་ཚེ་ལོ་རྒྱུས་འབྲི་མཁན་Sarvepalli Gopalགྱིས། “ཁོང་གིས་ཨུ་རུ་སུས་རྒྱ་གར་བདེ་འཇགས་ལྷན་ཚོགས་ཐེངས་བདུན་པའི་ཚོགས་མིར་ཞུགས་དགོས་སྐོར་ཞུས་པར་ངོས་ལེན་བྱས་མེད་པ་དང་། རྒྱ་ནག་ལ་གོ་སྐབས་དང་པོ་སྤྲོད་དགོས་སྐོར་གསུངས་འདུག”(10) ཅེས་བྲིས། སྲིད་བློན་གྱིས་རྒྱ་ནག་ལ་ཞེན་ཆགས་ཀྱི་ནད་ཕོགས་པ་བཞིན་རྒྱ་གར་གྱི་སྔོན་ལ་རྒྱ་ནག་ལ་མཉམ་འབྲེལ་རྒྱལ་ཚོགས་ཀྱི་རྐུབ་སྟེགས་རག་ཐུབ་པར་འབད་པ་ཤ་སྟག་བྱས། འོན་ཀྱང་། དེ་ལས་གལ་ཆེ་བ་ཞིག་ནི་གྲོས་ཚོགས་ནང་གནད་དོན་དེའི་སྐོར་གླེང་སློང་བྱས་མེད་པས། སྲིད་བློན་ནེ་རུ་ལ་རྒྱ་གར་ཚོགས་ཞུགས་བྱེད་འདོད་མེད་ཅེས་པའི་ཐག་ཆོད་ཀྱི་དབང་ཆ་སུས་སྤྲད་པ་རེད་དམ། ཁོང་གིས་རྒྱ་གར་ཕྱི་འབྲེལ་གྱི་ལས་དོན་རྣམས་ལ་སྲིད་ཇུས་དང་ལྡན་པའི་བསམ་བློ་དང་རིག་ལམ་གང་ཡང་མེད་པར་གཞི་མེད་ཀྱི་ཐག་གཅོད་དུ་མ་བྱས་ཤིང་རང་ཉིད་ཀྱི་སློབ་སྟོན་པའི་ལམ་སྟོན་སོགས་ལའང་རྩིས་མེད་བྱས། སྲིད་གཞོན་ Patelགྱིས་འཕྲིན་ཡིག་བཏང་སྟེ་རྒྱ་ནག་མཉམ་འབྲེལ་རྒྱལ་ཚོགས་ནང་ཞུགས་རྒྱུ་རྒྱབ་སྐྱོར་བྱེད་པར་ཉེན་ཁ་ཆེ་སྐོར་སོགས་སྲིད་བློན་ནེ་རུ་ལ་ཉེན་བརྡ་བཏང་བ། “ཨུ་རུ་སུའི་ཕྱོགས་ཁག་ཕུད་རྒྱ་ནག་མཉམ་འབྲེལ་རྒྱལ་ཚོགས་ཀྱི་ཚོགས་མིར་ཞུགས་པའི་རྒྱབ་སྐྱོར་བྱེད་མཁན་ང་ཚོ་གཅིག་པུ་རེད། རྒྱ་ནག་གིས་ང་ཚོར་ཡིད་ཆེས་བྱེད་ཀྱི་མེད། སྤྱི་ཡོངས་ནས་ཁོ་ཚོ་དོགས་པ་དང་ཐེ་ཚོམ་གྱི་སྒང་ན་ཡོད། དམངས་ཚོགས་ཀྱི་བསམ་བློ་གཏོང་ཕྱོགས་ཀྱང་དེ་འདྲ་རེད་འདུག མ་མཐའ་ཡང་ཕྱིའི་རྣམ་འགྱུར་སྟོན་སྟངས་དེ་འདྲ་རེད། དོགས་པ་བྱེད་ཀྱིན་པར་མ་ཟད། དོགས་པ་དང་འབྲེལ་འཁོན་འཛིན་གྱི་བསམ་བློ་ཡང་ཡོད་པ་རེད།”(11) ཅེས་འཁོད།\nསྲིད་བློན་ནེ་རུ་རྒྱ་ནག་ལ་ངོ་དགའ་བྱེད་པར་བྲེལ་བ་བྱེད་ཀྱིན་པའི་སྐབས། དམར་པོའི་གཞུང་གིས་རྒྱ་གར་ལ་རྒྱབ་ནས་གྲི་བསྣུན་པ་ཡིན། སྐུ་ཞབས་Duttལགས་ཀྱིས་དཔྱད་ཞིབ་བྱས་པ་ལྟར་ན། “སྟབས་མ་ལེགས་པ་ཞིག་ལ། རྒྱ་ནག་གི་འགོ་འཁྲིད་གསར་པ་རྣམས་ཀྱིས་སྲིད་བློན་ནེ་རུའི་སེམས་བཟང་བཅངས་པ་དྲིན་དུ་འདོད་ཀྱིན་མེད།”(12) ཕྱི་ལོ་༡༩༤༩ལོའི་ཟླ་༩ནང་རྒྱ་ནག་གཞུང་གིས་སྟངས་འཛིན་འོག་གི་གསར་ཁང་ཞིག་ནས། སྲིད་བློན་ནེ་རུ་ལ་སྐྱོན་བརྗོད་དྲག་པོ་བྱས། ཡང་རྒྱ་ནག་གི་དུས་དེབ་ཅིག་ཏུ་སྲིད་བློན་ནེ་རུས་དབྱིན་ཇིའི་བཙན་རྒྱལ་རིང་ལུགས་པའི་ལྟ་བ་བཟུང་སྟེ། བོད་ལ་དབང་བསྒྱུར་བྱེད་པའི་བཙན་འཛུལ་གྱི་ཧམ་སེམས་ཆེན་པོ་བཅངས་ཡོད་སྐོར་སོགས་ཀྱང་བྲིས་པ་རེད། དེ་བཞིན་ཕྱི་ལོ་༡༩༥༡ལོའི་ཟླ་༤ཚེས་༡༡ཉིན། “Shanghaiལྟ་ཞིབ་” ཅེས་པའི་དུས་དེབ་ཅིག་ཏུ། “དོན་གྱིས་སྲིད་བློན་ནེ་རུས་ཨ་རིའི་རྒྱབ་སྐྱོར་བཙལ་ཏེ། རྒྱ་གར་མི་དམངས་མགོ་སྐོར་གཏོང་བ་དང་ཁ་བཤད་དོན་ལ་མི་གནས་པའི་ཁྲམ་པའི་རང་གཤིས་འཛིན་པ་ཙམ་ཡིན།” ཞེས་བྲིས།\nསྐུ་ཞབས་Duttཡིས་དཔྱད་ཞིབ་བྱས་པར། “ལྟ་ཚུལ་དེ་དག་གིས་༡༩༥༦ལོའི་ཟླ་༨རྗེས་ནས་རྒྱ་ནག་དང་ཨུ་རུ་སུ་གཞུང་འཛིན་པས་རྒྱ་གར་ལ་ལྟ་སྟངས་ཅི་ཡོད་གསལ་བོ་མཚོན་ཐུབ། ཁོ་ཚོས་སྲིད་བློན་ནེ་རུ་དབྱིན་ཇིའི་བཙན་རྒྱལ་རིང་ལུགས་པའི་ལག་ཆ་ཡིན་ཚུལ་བཤད་པ་རེད། གནད་དོན་ཆེན་པོ་ཞིག་ནི། སྐབས་དེར་རྒྱ་གར་གྱི་དམར་ཤོག་ཚོགས་པའི་ནང་སྲིད་བློན་ནེ་རུ་ལ་སྐྱོན་བརྗོད་བྱེད་མཁན་མང་པོ་བྱུང་ཡོད། ཕྱི་ལོ་༡༩༤༩ལོའི་ཟླ་༡༠ཚེས་༡༩ཉིན། རྒྱ་གར་དམར་ཤོག་ཚོགས་པའི་འཚམས་འདྲི་བྱས་པའི་ལན་ལ། མའོ་ཙེ་ཏུང་གིས་ཏར་འཕྲིན་ཞིག་བཏང་བའི་ནང་། “དཔའ་ངར་ལྡན་པའི་རྒྱ་གར་དམར་ཤོག་ཚོགས་པ་དང་རྒྱ་གར་གྱི་རྒྱལ་གཅེེས་རིང་ལུགས་པ་རྣམས་ཀྱི་གཅིག་སྒྲིལ་དང་འཐབ་རྩོད་ཀྱི་ནུས་ཤུགས་ལ་བརྟེན་ནས། རྒྱ་གར་བཙན་རྒྱལ་རིང་ལུགས་པ་དང་བཙན་རྒྱལ་རིང་ལུགས་པར་ལག་འབྲེལ་བྱེད་མཁན་རྣམས་ཀྱི་གཉའ་གནོན་འོག་ནས་ཐར་ཐུབ་པར་ང་ལ་ཡིད་ཆེས་བརྟན་པོ་ཡོད། རང་དབང་གི་རྒྱ་ནག་དང་མཚུངས་པར་སྤྱི་ཚོགས་རིང་ལུགས་ལྡན་པའི་རང་དབང་གི་རྒྱ་གར་ཞིག་བསྐྲུན་ཐུབ་པ་ཡིན།”(13) ཞེས་བྲིས།\nསྲིད་བློན་ནེ་རུས་རྒྱ་གར་གྱི་ཚབ་ཏུ་རྒྱ་ནག་མཉམ་རྒྱལ་ཚོགས་བདེ་འཇགས་ལྷན་ཚོགས་ནང་ཞུགས་པའི་ལམ་བཟོས་པ་སྨོས་ཅི་དགོས། ཨེ་ཤ་ཡ་དང་ནུབ་ཕྱོགས་རྒྱལ་ཁབ་ཁག་གི་ཁྲོད་རྒྱ་ནག་ལ་མཐོང་སྣང་ཡག་པོ་བསྐྲུན་མཁན་ཡང་སྲིད་བློན་ཁོང་ལས་གཞན་སུ། མའོ་ཙེ་ཏུང་གིས་འགོ་འཁྲིད་པའི་རྒྱ་ནག་དམར་ཤོག་རིང་ལུགས་ཀྱི་བཙན་འཛུལ་ལ་ཨེ་ཤ་ཡའི་རྒྱལ་ཁབ་ཐམས་ཅད་འཇིགས་སྣང་སྐྱེས་ཏེ། ཀུན་གྱི་མིག་གིས་ཡར་ལྟ་བྱེད་ས་རྒྱ་གར་ཆགས་ཡོད་ནའང་། སྲིད་བློན་ནེ་རུས་རྒྱལ་ཁབ་དེ་དག་གི་འགོ་འཁྲིད་ནས་རྒྱ་ནག་ལ་འཐབ་རྩོད་བྱེད་པའི་ཚབ་ལ། རྒྱལ་ཁབ་དེ་དག་རྒྱ་ནག་གི་ཕྱོགས་གཏོགས་ཡོང་བར་འབད་པ་བྱས། ཕྱི་ལོ་༡༩༥༥ལོའི་Indonesiaཚོགས་འདུའི་སྟེང་སྲིད་བློན་ནེ་རུས་ལས་ཀ་དེ་དངོས་སུ་ལག་ལེན་བསྟར་བ་ཡིན། དང་ཐོག་ Pakistanདང་Sri Lanka། Indonesiaསོགས་རྒྱལ་ཁབ་ཁག་ཅིག་གིས་རྒྱ་ནག་དམར་པོའི་གཞུང་ངོས་འཛིན་མེད་སྐོར་དང་ཚོགས་འདུར་འབོད་མི་དགོས་པའི་བསམ་ཚུལ་བཏོན་ནའང་། སྲིད་བློན་ནེ་རུས་ཚོགས་འདུར་ཞུགས་པ་ཙམ་གྱིས་གཞུང་ལ་ངོས་འཛིན་བྱས་པར་མི་འགྱུར་ཚུལ་དང་རྒྱ་ནག་སྐད་གཏོང་དགོས་ཚུལ་སོགས་ནན་ཞུས་ཀྱིས་དེ་དག་གི་ལྟ་སྟངས་བསྒྱུར་བ་ཡིན།\nསྐུ་ཞབས་Duttཡིས་སྲིད་བློན་ནེ་རུས་ཚོགས་འདུ་ཉིད་སྤྲོ་སྣང་ལྡན་པར་བཟོས་ཚུལ་དང་ཚོགས་ཐོག་ནས་ཅི་ལྟར་ཨེ་གླིང་གི་བྱས་རྗེས་སྙན་གྲགས་ཅན་གྱི་རྒྱལ་ཁབ་ཅིག་ངོས་འཛིན་བྱས་ཚུལ་བརྗོད་ཅིང་། “སྲིད་བློན་ནེ་རུའི་མགྲོན་པོ་རྣམས་ལས་རྒྱུན་ཡོང་བྱེད་མཁན་ཞིག་ནི་རྒྱ་ནག་བློན་ཆེན་ཀྲུའུ་ཨིན་ལེ་Chou En-laiཡིན། བློན་ཆེན་ལ་མཚོན་ན་Asian-Africanཚོགས་འདུར་ཚོགས་ཞུགས་བྱས་པ་ཐོག་མ་ཡིན་ལ། ཁོ་ལྷོད་པོ་དང་འཚབ་འཚུབ་གང་ཡང་མེེད་མོད། རང་ཉིད་ཀྱི་ལངས་ཕྱོགས་སོགས་བརྟན་པོ་འཛིན་ཤེས་ཀྱིན་མེད། སྲིད་བློན་ནེ་རུས་ཁོ་ལ་བདག་སྐྱོང་བྱས་པ་ཡིན། ཚོགས་འདུའི་བར་སེང་ནས་ཁོང་གཉིས་ཀྱིས་Bandungགྲོང་ཁྱེར་གྱི་སྲང་ལམ་དུ་མང་ཚོགས་ཀྱི་མདུན་ནས་ཕན་ཚུན་ལག་པ་འཇུས་ཏེ་ཡུན་རིང་ཁ་བརྡ་བྱས།”(14) ཞེས་བྲིས།\nརྒྱ་ནག་དམར་ཤོག་གཞུང་འཛིན་པར་མཚོན་ན་Bandungཚོགས་འདུ་ནི་གཞུང་གསར་པ་ངོས་འཛིན་ཡོང་བ་དང་ཁྱབ་བསྒྲགས་བྱེད་པའི་གོ་སྐབས་ཆེན་པོ་ཞིག་ཡིན། ཀྲུའུ་ཨིན་ལེ་Chou En-laiཡིས་Thailandདང་Laos། ཁམ་བྷོ་ཌི་ཡ་ Cambodiaསོགས་ཀྱི་སྐུ་ཚབ་རྣམས་ལ་རྒྱ་ནག་སྲིད་གཞུང་གསར་བས་ཁོ་ཚོའི་རྒྱལ་ནང་གི་གནས་ཚུལ་སོགས་ལ་ཐེ་གཏོགས་གཏན་ནས་མི་བྱེད་པའི་དམ་བཅའ་བྱས་པ་དང་ལྷག་པར་ཁོང་གི་གཏམ་བཤད་ཅིག་ཏུ་རྒྱ་ནག་མི་མང་གིས་ཨ་རི་ལ་མཛའ་གྲོགས་ཀྱི་འདུ་ཤེས་བཅངས་ཡོད་སྐོར་དང་རྒྱ་གཞུང་གིས་ཨ་རི་དང་ལྷན་ཐའེ་ཝན་གཙོས་པའི་ཨེ་ཤ་ཡ་ཤར་མའི་གནད་དོན་རྣམས་ཞི་འཇགས་ཡོང་ཆེད་གྲོས་མོལ་བྱེད་པར་འདུན་པ་ཆེན་པོ་ཡོད་སྐོར་ཡང་བཤད་པ་རེད།\nདམར་ཤོག་གཞུང་ལ་དམིགས་ཡུལ་ཡག་པོ་གང་ཡང་མེད། ལོ་ངོ་བཞི་བཅུའི་རིང་མི་སེར་ནང་འཁྲུག་རྐྱེན་གཏོར་སྐྱོན་ཐེབས་པ་སླར་གསོ་ཡོང་བར་བསྒུགས་ཡོད། སྲིད་བློན་ནེ་རུས་གླེན་རྟགས་སྟོན་བཞིན་རྒྱ་ནག་ལ་རོགས་པ་བྱེད་མཁན་གྱི་མི་སྣ་འཁྲབ་ནས་རྒྱ་ནག་གི་རེ་འདོད་འགྲུབ་པར་བྱས། སྲིད་བློན་ནེ་རུའི་འབད་བརྩོན་བྱས་པར་བརྟེན། འཛམ་གླིང་མི་མང་གི་མིག་ལམ་ནས་རྒྱ་ནག་ཉེན་ཁ་ཞིག་ཏུ་མི་མཐོང་བར་གྱུར། གནས་ཚུལ་འདི་ལ་བརྟེན་ནས་མཐར་ཨ་རིས་ཀྱང་མཉམ་འབྲེལ་རྒྱལ་ཚོགས་ཀྱི་ཐོབ་ཐང་ཐའེ་ཝན་དུ་ཡོད་པའི་རྒྱ་ནག་གོ་མིན་ཏང་གི་ལག་ནས་བླངས་ཏེ་རྒྱ་ནག་དམར་པོའི་གཞུང་ལ་སྤྲད་དགོས་ཁེལ་བ་ཡིན། དུས་ཀྱི་སྔ་གཞུག་ཙམ་ལས་རྒྱ་ནག་གིས་རྒྱ་གར་ལ་བློ་མེད་བྱེད་རྒྱུ་ཡིན་པ་གཏན་ཁེལ་རེད།\nཕྱི་ལོ་༡༩༥༧ལོར་རྒྱ་ནག་གིས་Aksai Chinརྒྱ་ཁོངས་སུ་བཅུག་ནས་འཁོར་ལམ་སོགས་བསྐྲུན་པ་རེད། དེ་དུས་སྲིད་བློན་ནེ་རུས་རྒྱ་ནག་ལ་སྐྱོན་བརྗོད་བྱས་མེད་ལ། རྒྱ་གར་གྱི་ལག་ནས་ཤོར་ཟིན་པའི་ས་རྣམས་ཕྱིར་ལེན་རྩིས་ཀྱང་བྱས་མེད། ཁོང་གིས་རྒྱ་གར་གྲོས་ཚོགས་ནང་ས་ཆ་དེའི་ས་གཤིས་ངན་རབས་དང་ས་དེར་ “རྩ་ཉག་མ་གཅིག་ཀྱང་མི་སྐྱེ་” ཞེས་བཤད་པ་རེད། གྲོས་ཚོགས་འཐུས་མི་Mahavir Tyagiཡིས་སྲིད་བློན་ལ་དགག་པ་བྱས་ནས། ས་གནས་འདིར་ཡང་རྩ་ཉག་མ་གཅིག་ཀྱང་མི་སྐྱེ་བས་འདི་ཡང་གཞན་ལ་སྤྲད་པས་འགྲིག་གམ།”(15) ཞེས་གྲོས་ཚོགས་ནང་རྩོད་པ་བྱས་མྱོང་བ་རེད།\nསྲིད་ཇུས་མི་ཤེས་མཁན་གྱི་སྲིད་བློན་ནེ་རུས་གནས་ཚུལ་མང་པོ་ཞིག་རྟོགས་མ་ཐུབ་པར་ལུས། ས་ཆ་དེར་རྩ་ཡོད་མེད་གནད་དོན་མིན། གནད་དོན་དངོས་རྒྱ་ནག་ས་ཆ་དེ་བརྒྱུད་ནས་Gilgit-Baltistanདང་Kashmirདང་Pakistanསོགས་ལ་ཤུགས་རྐྱེན་སླེབས་ཐུབ་པ་དེ་ཡིན། སྲིད་བློན་གྱིས་གནས་ཚུལ་ལ་སྣང་མེད་བྱས་པ་དང་རྒྱ་གར་གྱི་དམག་མི་གྲ་སྒྲིག་མ་བྱས་པའི་རྐྱེན་གྱིས། རྒྱ་ནག་བློ་ཁོག་ཇེ་ཆེར་གྱུར་ནས། ཕྱི་ལོ་༡༩༦༢ལོར་རྒྱ་ནག་མི་མང་བཅིངས་གྲོལ་དམག་༨༠༠༠༠ཧི་མ་ལ་ཡའི་ས་མཚམས་སུ་བཏང་ནས་རྒྱ་གར་གྱི་ས་ཆ་མང་པོ་བཙན་འཕྲོག་བྱས།\nསྲིད་བློན་ནེ་རུས་རྒྱ་ནག་གཙོས་རྒྱལ་ཁབ་གཞན་དང་འབྲེལ་བ་བྱེེད་སྐབས། འབར་རྫས་སྦས་པའི་ས་གནས་སུ་མིག་བཙུམ་ནས་འགྲོ་བ་ལྟ་བུའི་ཐག་གཅོད་མང་པོ་བྱས། རྒྱ་གར་ལ་རྐྱེན་ངན་ཞིག་བྱུང་བ་ནི། རང་བཙན་ཐོབ་པ་དང་འོས་འདེམས་མ་བྱས་པར་སྲིད་བློན་ཆགས་པའི་སྐུ་ཞབས་ནེ་རུའི་ལག་ཏུ་ཤོར་བ་དང་ཁོའི་བློ་སྟོབས་ཞན་པའི་མི་གཤིས་ཉིད་སྲིད་བློན་བྱེད་པར་འོས་འཚམ་གཏན་ནས་མིན། སྲིད་བློན་ནེ་རུའི་སྐྱོན་ཆེ་ཤོས་རྒྱ་གར་གྱི་བཟོ་ལས་དང་སློབ་གསོ། དམག་ཤུགས་སོགས་བསྐྱར་གསོ་བྱས་མེད་དེ་ཡིན། ཁྱིམ་མཚེས་རྒྱལ་ཁབ་རྣམས་ཀྱི་ཉེན་ཁ་ཆེ་སྐབས་དམག་ཤུགས་སོགས་སྟོབས་ཤུགས་ཆེ་དགོས་པ་སྨོས་ཅི་དགོས། འོན་ཀྱང་། ཁོས་ཞི་བདེ་ཁ་ལ་འཁུར་བའི་ལས་ཀ་སླ་ཤོས་དེ་བྱས་ནས་རང་ཉིད་ཡིད་འཚིམ་ནས་བསྡད་པ་ཡིན།\nསེམས་ཁམས་རིག་པ་བ་Jordan Petersonགྱིས་བརྗོད་པ་བཞིན། “རང་ཉིད་ཀྱི་ཁང་པའང་ཐད་ཀར་མེད་པ་རྣམས་ཀྱིས་འཛམ་གླིང་བསྒྱུར་བཅོས་བྱེད་པར་ཤིན་ཏུ་གཟབ་དགོས།” ཡང་ཁོང་གིས་སྐད་ཆ་ཞིག་ཏུ། སྒེར་ལ་སེམས་ཀྱི་དཀའ་ངལ་སྣ་ཚོགས་ཡོད་པ་རྣམས་ཀྱིས་རྒྱུན་དུ་དཀའ་ངལ་དེ་དག་ལ་གཡོལ་ཐབས་བྱེད། གཡོལ་ཐབས་རིགས་གཅིག་གནད་དོན་དང་འཕྲད་སྐབས་བཟང་སྤྱོད་རྫུན་མ་བསྟན་ཏེ་རང་གི་གྲོགས་པོ་དང་ཁྱིམ་མཚེས་སོགས་བསླུ་ཐབས་བྱེད་ཅེས་ཟེར།(16) སྲིད་བློན་ནེ་རུའི་འདོད་པ་ནི་འཛམ་གླིང་དབུ་ཁྲིད་རྣམས་ཀྱི་མིག་ནང་རང་ཉིད་མི་ཡག་པོ་ཞིག་མཐོང་རྒྱུ་དེ་ཡིན་མོད། མཐར་རང་ཉིད་ལུས་ལ་གྱོན་གོས་གང་ཡང་མེད་པའི་རྒྱལ་པོ་ལྟ་བུའི་གནས་སྟངས་ཆགས་པ་རེད། ཡ་མཚན་པ་ཞིག་ནི། སྲིད་བློན་ཁོང་གིས་ཡིད་ཆེས་བྱེད་པའི་རྒྱ་ནག་པས་ཁོང་གི་སྒྲོབ་བཤད་རྣམས་ཀྱི་རྐུབ་བཏོན་པ་རེད།\nRajnikant Puranik, Nehru’s 97 Major Blunders, https://www.amazon.com/Nehrus-Major-Blunders-Rajnikant-Puranik-ebook/dp/B01J93IFWS\nVijaya Lakshmi Pandit Papers 1st Installment (Pandit I), Subject File No. 59\nVijaya Lakshmi Pandit Papers, 1st Installment (Pandit I), Subject File No. 60\nSubimal Dutt, With Nehru in the Foreign Office, page 82\nAshok Kalyan Verma, Rivers of Silence: Disaster on River Nam Ka Chu, 1962 and the Dash to Dhaka, page 203\nSubimal Dutt, With Nehru in the Foreign Office, page 76\nSelected Works of Jawaharlal Nehru, second series, Vol 29\nSelected Works of Jawaharlal Nehru, second series, Vol 29, page 303\nSarvepalli Gopal, Jawaharlal Nehru: A Biography, Vol 2, page 248\nRavindra Kumar, Life and Work of Sardar Vallabhbhai Patel, page 15\nSubimal Dutt, With Nehru in the Foreign Office, page 98\nTFT Post, https://tfipost.com/2020/06/nothing-to-do-with-balochistan-the-khan-of-kalat-wanted-join-india-but-nehru-rejected-the-offer/\nJordan Peterson, YouTube, https://www.youtube.com/watch?v=qTk-69f64KU\nRakesh Krishnan Simha རྩོམ་པ་པོའི་མིང་བཀོད་ན་ལེགས་པར་སེམས།


Wylie:Lam dri ma med pa dngul sgong ngag pa'i skor - gDams Ngag mDzod\nWylie:Lam dri ma med pa dngul sgong ngag pa'i skor\nDamngak Dzö Volume 13 (པ་) / Pages 16-22 / Folios 8b2 to 11b1\nVolumes List > Volume 13 > Text #2 (No Translation) (བོད་སྐད་) Scroll to Research Info Catalog Information for this text:\nAuthor not found. ལམ་དྲི་མ་མེད་པ་དངུལ་སྒོང་ངག་པའི་སྐོར་. གདམས་ངག་རིན་པོ་ཆེའི་མཛོད།, པོད་ ༼པ་༽, 16-22. ཏེ་ལི་་་རྒྱ་གར་: ཞེ་ཆེན་དཔེ་མཛོད་ཁང་, ༡༩༩༩.\nAuthor not found. lam dri ma med pa dngul sgong ngag pa'i skor. In gdams ngag rin po che'i mdzod, Volume 13 (པ་), 16-22. New Delhi: Shechen Publications, 1999. Enlarged reprint of the 1979 edition published by Dilgo Khyentse Rinpoche from prints from the dpal spungs xylographs.\ngrub pa thob pa lnga bcu rtsa lnga'i gdams pa/_lam dri ma med pa dngul sgong dag pa'i skor zhes bya ba rdzogs so//\nlam dri ma med pa dngul sgong (see note) ngag pa'i skor bzhugs so/\nBegin-End Pages (Western): 16-22\nBegin Tibetan page and line #: 8b2\n2012 Dingri Volume Version: ལམ་དྲི་མ་མེད་པ་དངུལ་སྒོང་དག་པའི་སྐོར་-Dingri Volume 1 KA\nPakma Karpo Commentary: ཞི་བྱེད་ཀྱི་ཁྲིད་དམ་པའི་དགོངས་རྒྱན་-Padma Karpo\n༡༨ ༈ །ལམ་དྲི་མ་མེད་པ་དངུལ་སྒོང་དག་པའི་སྐོར་བཞུགས་སོ།(གཞུང་གི་དོན་བསྡུས་པའོ།) །བླ་མ་དམ་པ་རྣམས་ལ་ཕྱག་འཚལ་ལོ། །འགྲོ་བའི་མགོན་པོ་མི་ཡི་སྐྱེས་མཆོག་མཐོང་ལམ་ཆེན་པོའ་ཡེ་ཤེས་རྒྱུད་ལ་འཁྲུངས་པའི་དམ་པ་དེས། གྲུབ་ཐོབ་ཕོ་མོ་ལྔ་བཅུ་རྩ་ལྔའི་གདམས་པ་རྣམས། །ལམ་སྐོར་ལྔར་བསྡུས་ཏེ་བླ་མ་བྱང་ཆུབ་སེམས་དཔའ་ཀུན་དགའ་ལ་གཏད་པ་ཡིན་ནོ། །ལམ་སྐོར་དང་པོ། ཤེས་བྱའི་དེ་ཁོ་ན་ཉིད་བདེན་པ་གཉིས་སུ་གཏན་ལ་ཕབ་པས། གཉིས་འཛིན་གྱི་བློ་རང་སར་ཞིག་སྟེ། ཆོས་རྣམས་བདེན་མེད་དུ་རྟོགས་པ་འདི་ནི་ཀླུ་སྒྲུབ་སྙིང་པོའ་བོའགདམས་པ་ཡིན། ༡ ཡུལ་སྣ་ཚོགས་ལ་རོ་སྙོམས་པས། གཉིས་འཛིན་གྱི་བློ་རང་སར་ཞིག་སྟེ། ཆོས་རྣམས་དུ་མ་རོ་གཅིག་ཏུ་རྟོགས་པ་འདི་ནི། ཤེས་རབ་བཟང་པོའ་བོའགདམས་པ་ཡིན། རིག་པས་ཆོས་རྣམས་གཏན་ལ་ཕབ་པས། ཆེད་འཛིན་བློའི་སྤུ་རིས་སུབ་ནས། འཁྲུལ་པའི་བའིཡིད་རང་གྲོལ་དུ་རྟོགས་པ་འདི་ནི། གདམས་པ་ཡིན། ༣་ལུས་ངག་ཡིད་གསུམ་གྱི་ཉེས་སྤྱོད་བསྡོམས་པས། ལས་ཀྱི་སྒྲིབ་པས་གོས་དོན་མེད་དེ། གཉེན་པོ་སྟོབས་སུ་གྱུར་པ་བའདི་ནི། ཡོན་ཏན་འོད་ཀྱི་གདམས་པ་ཡིན། ཤེས་བྱའི་གནས་ལ་བློ་སྦྱངས་པས། སངས་རྒྱས་ཀྱི་ཡོན་ཏན་མངོན་དུ་གྱུར་ཏེ། གཟུགས་སྐུ་རྟེན་འབྲེལ་གྱི་ཆེ་བ་ལས་འཆར་བ་འདི་ནི། རཏྣ་ཨཱ་ཀཱ་ར་ཤཱནྟའི་གདམས་པ་ཡིན། ༥ སྒྲར་སྣང་དང་སྒྲ་\n༡༧ འཛིན་གྱི་ཤེས་པ་གཏན་ལ་ཕབ་པས། རང་རྒྱུད་དུ་འཛིན་པའི་བློ་ཞིག་སྟེ། །བདེན་མེད་ཀུན་རྫོབ་ཀྱི་མཚངས་རྟོགས་པ་འདི་ནི། བྲམ་ཟེ་ཤང་ཀུ་རའི་གདམས་པ་ཡིན། ༦ རིག་པའི་ཤེས་རབ་ཀྱིས་དངོས་འཛིན་གྱི་བློ་བཤིག་པས། སྤྲོས་བྲལ་དོན་གྱི་ཡེ་ཤེས་རྟོགས་ཏེ། འཁོར་བའི་ཤེས་པ་མཐའ་བྲལ་དུ་རྟོགས་པ་འདི་ནི། ཡེ་ཤེས་སྙིང་པོའ་བོའགདམས་པ་ཡིན། ༧ བྱང་ཆུབ་ཀྱི་སེམས་གཉིས་ལ་ཡིད་སྦྱངས་པས། །བསྟན་པ་གཅིག་ལ་རྫོགས་ཏེ། །དོན་གཉིས་མངོན་དུ་གྱུར་པ་བའདི་ནི། །ཤཱནྟ་དེ་པའི་གདམས་པ་ཡིན། ༨་།སེམས་ཀྱི་སྣང་ཡུལ་ངོས་བཟུང་ནས། །ཐབས་རྟེན་འབྲེལ་ལ་རྩལ་སྦྱངས་པས། །གཤིས་ཀྱི་དེ་ཁོ་ན་ཉིད་རྟོགས་པ་འདི་ནི། །ཨཱ་དེ་བའི་གདམས་པ་ཡིན། ༩ །སྐབས་བརྒྱད་རྩ་བ་གཅིག་ཏུ་བསྡུས་ནས། ལམ་ལྔ་གདན་གཅིག་ལ་ཉམས་སུ་བླངས་པས། ས་བཅུ་དུས་གཅིག་ནོན་པ་འདི་ནི། །ཐོགས་མེད་ཞབས་ཀྱི་གདམས་པ་ཡིན། ༡༠ ཕར་ཕྱིན་དྲུག་ཐབས་དང་ཤེས་རབ་ཏུ་བསྡུས་ནས། །སྟོང་པ་བཉིད་སྙིང་རྗེ་ཟུང་འཇུག་ཏུ་བསྒོམས་པས། །སངས་རྒྱས་ཀྱི་སྐུ་གཉིས་མངོན་དུ་གྱུར་པ་བའདི་ནི། །གསེར་གླིང་པའི་བའིགདམས་པ་ཡིན། ༡༡ ལམ་སྐོར་གཉིས་པ། དག་སྣང་ལ་ཡིད་སྦྱངས་པས། །དངོས་འཛིན་གྱི་སྤུ་རིས་སུབས་ནས། །སྣང་བ་སྤྲུལ་སྐུར་འཆར་བ་འདི་ནི། །བུདྡྷ་གུ་ཧྱའི་གདམས་པ་ཡིན། ༡༢ །སྒྲ་དོན་ལ་ངག་སྦྱངས་པས། །ཆོས་བརྒྱད་ཀྱི་ཆགས་སྡང་སུབས་ཏེ། །གྲགས་པ་སྔགས་སུ་རྟོགས་པ་འདི་ནི། །ངག་གི་དབང་ཕྱུག་གྲགས་པའི་གདམས་པ་ཡིན། ༡༣ །སྟོང་པ་ཉིད་ལ་སེམས་སྦྱངས་པས། །རང་བཞིན་བརྒྱད་ཅུའི་རྩ་བ་ཞིག་ནས། །འོད་གསལ་ཆོས་སྐུར་རྟོགས་པ་འདི་ནི། །གུ་དྷ་རི་པའི་གདམས་པ་ཡིན། ༡༤ །ཐབས་ལུས་ཀྱི་འཁྲུལ་འཁོར་གྱིས་གནད་སྦྱངས་པས། འཁྲུལ་པའི་བའིརླུང་རང་མལ་\n༡༨ དུ་བཅིངས་ཏེ། གཟུང་འཛིན་གྱི་རྟོགས་པ་བག་ལ་ཞ་བ་འདི་ནི། ཛ་བ་རི་པའི་གདམས་པ་ཡིན། ༡༥ རྩ་གསུམ་རླུང་གིས་སྦྱོར་བས་བཀང་པསབས། སྤྲོས་བྲལ་དོན་གྱི་ལྷན་ཅིག་སྐྱེས་པ་ཉམས་སུ་མྱོང་ནས། ཆོས་སྐུ་རྟེན་རང་གསལ་དུ་རྟོགས་པ་འདི་ནི། ཡེ་ཤེས་ཞབས་ཀྱི་གདམས་པ་ཡིན། ༡༦ རྩ་བའི་རླུང་ལྔ་གཏོད་ལ་མནན་པས། ཡན་ལག་གི་རླུང་ལྔ་ལས་སུ་རུང་སྟེ། ཡོན་ཏན་གྱི་འཆར་སྒོ་དུ་མ་རྟོགས་པ་འདི་ནི། ཀརྨ་བཛྲའི་གདམས་པ་ཡིན། ༡༧ རླུང་འབྱུང་འཇུག་གནས་གསུམ་ལ། ཡི་གེ་གསུམ་གྱི་བཟླས་པ་བྱས་པས། རིམ་ལྔ་གདན་གཅིག་ལ་རྫོགས་པ་འདི་ནི། ཀླུ་ཡི་བྱང་ཆུབ་ཀྱི་གདམས་པ་ཡིན། ༡༨ ཕྲ་རགས་ཀྱི་རླུང་གཅིག་ཏུ་བསྡུས་ནས། སྲོག་རྩོལ་གྱི་རླུང་དུམ་བུར་བཅད། །རྗེས་ལ་དོན་གྱི་ཡེ་ཤེས་རྟོགས་པ་འདི་ནི། ཨཱ་ནནྟའི་གདམས་པ་ཡིན། ༡༩ ལྟ་སྟངས་ཀྱིས་ཡུལ་ལ་རིག་པ་བསྒྱུར་བས། རླུང་དང་རྟོགས་པའི་འགྲོ་ལྡོག་བཅད་དེ། རྗེས་ལ་མ་བཅོས་པའི་རྟོགས་པ་འདི་ནི། བཱ་སུ་དྷཱ་རའི་གདམས་པ་ཡིན། ༢༠ ལྟ་སྟངས་ཀྱིས་རིག་པ་བྱེའུ་འཕུར་དུ་དེད་པས། འཁྲུལ་པའི་བའིརླུང་གིས་ཀླགས་བཙལ་དུ་མེད་དེ། འོད་གསལ་འགྲོ་འོང་མེད་པར་རྟོགས་པ་འདི་ནི། ཀྲིཥྞ་པའི་གདམས་པ་ཡིན། ༢༡ རྩ་བ་མ་རིག་པའི་རླུང་བཅིངས་པས། ཡན་ལག་གི་རླུང་ཕྲ་རགས་ཐམས་ཅད་ཚུད་ནས། རྩོལ་མེད་བྱང་ཆུབ་ཀྱི་རླུང་དུ་རྟོགས་པ་འདི་ནི། པདྨ་བཛྲའི་གདམས་པ་ཡིན། ༢༢ ལམ་སྐོར་གསུམ་པ། ཉམས་མྱོང་གི་སྣ་བདེ་བས་འདྲེན་པར་བྱེད་པས། གཞན་ལུས་ཕྱག་རྒྱའི་དཀྱིལ་འཁོར་ལ་བརྟན་ནས། བདེ་གསལ་སྟོང་པའི་བའིཉམས་དངོས་སུ་སྐྱེ་བར་བྱེད་པ་འདི་ནི། མཚོ་སྐྱེས་རྡོ་རྗེའི་གདམས་པ་ཡིན། ༢༣ རྟེན་དམན་པ་ལ་ཡོན་ཏན་སྐྱེ་དཀའ་བས། མཚན་ལྡན་རིགས་ཀྱི་ཕྱག་རྒྱ་ལ་བརྟེན་ནས། དངོས་གྲུབ་ཐོབ་པར་\n༡༩ བྱེད་པ་འདི་ནི། ཨིནྡྲ་བྷུ་ཏིའི་གདམས་པ་ཡིན། ༢༤ རྒྱུད་མ་སྨིན་པའི་མི་ལ། ཡོན་ཏན་རྩི་མི་ཆགས་པས། ཐོག་མར་རྒྱུད་སྦྱང་སྔོན་དུ་གཏོང་བ་འདི་ནི། ཌོམྦི་པའི་གདམས་པ་ཡིན། ༢༥ ཐབས་ཀྱི། དམ་ཚིག་ཉམས་པར་གྱུར་ན། ཡོན་ཏན་གྱི་འཆར་སྒོ་འགགས་པས། གཉེན་པོ་སྟོབས་ལྡན་བརྟེན་པ་འདི་ནི། ནག་པོ་ཞབས་ཀྱི་གདམས་པ་ཡིན། ༢༦ འོག་སྒོ་སྟེང་གིས་འཆུན་པར་གྱུར་ན། བདུད་རྩི་རང་འགག་ལ་འགྲོ་བ་ཡིན་པས། རྡོ་རྗེ་སྲིན་པོའ་ཁ་འཆིང་བ་འདི་ནི། ལཱུ་ཧི་པའི་གདམས་པ་ཡིན། ༢༨ འཁོར་ལོ་རང་གནས་སུ་གྲོལ་བས། དགའ་བ་བཞིའི་ཡེ་ཤེས་སྐྱེས་ནས། སྤྲོས་མེད་ལྷན་ཅིག་སྐྱེས་པར་རྟོགས་པ་འདི་ནི། བི་པའི་གདམས་པ་ཡིན། ༢༩ བདེ་བ་དྲོད་ཀྱི་མེ་ཆེན་འབར་བས། ཁམས་ལྔའི་དྭངས་མ་ཞུ་ནས། འབྱུང་བའི་ཟག་པ་ཟད་པ་འདི་ནི། ཏཻ་ལོ་པའི་གདམས་པ་ཡིན། ༣༠ བདེ་བའི་རོ་སྟོང་པར་བརའབར་བས། གསལ་བ་རང་ཤུགས་ལས་གྲུབ་སྟེ། མི་རྟོག་པའི་ཡེ་ཤེས་ཀྱིས་རྒྱས་འདེབས་པ་འདི་ནི། ཀུ་ཀུ་རི་པའི་གདམས་པ་ཡིན། ༣༡ རང་གསལ་མདངས་དང་ལྡན་པའི་ཉམས་ཀྱིས། ཡུལ་གྱི་འཁྲུལ་པ་བརང་སར་བཅོམ་ནས། རྟོགས་པའི་གདིང་མངོན་དུ་གྱུར་པ་བའདི་ནི། སྒེག་པའི་རྡོ་རྗེའི་གདམས་པ་ཡིན། ༣༢ དབབ་བཟུང་བཟློག་པ་དགྲམ་པའི་གནད་ཀྱིས། ཐིག་ལེ་རྡོ་རྗེའི་དབྱིངས་སུ་ཆགས་པར་གྱུར་ནས། ནམ་མཁའ་རྡོ་རྗེའི་གྲོང་དུ་འཇུག་པ་འདི་ནི། ནཱ་རོ་པའི་གདམས་པ་ཡིན། ༣༣ ལམ་སྐོར་བཞི་པ། བརྒྱུད་ལྡན་བླ་མའི་བྱིན་རླབས་ཕོག་པས། སྣང་བ་མེད་པའི་ཆོས་ཉིད་རྟོགས་ནས། རང་གྲོལ་སྤང་བླང་མེད་པར་རྟོགས་པ་འདི་ནི། ས་ར་ཧའི་གདམས་པ་ཡིན། ༣༤ ཐབས་ཀྱི་སྦྱོར་བས་བློ་ཡི་སྤུ་རིས་བཤིག་པས། ཆོས་ཉིད་མ་བཅོས་པའི་དོན་མངོན་དུ་\n༢༠ གྱུར་ནས། རེ་དོགས་མེད་པའི་གནས་ལུགས་རྟོགས་པ་འདི་ནི། སཱ་ག་རའི་གདམས་པ་ཡིན། ༣༥ རྐྱེན་སྐྱེས་ཐུག་ཕྲད་ཀྱི་ཤེས་པ་ངོས་བཟུང་བས་དྲན་པ་དོན་གྱི་ངོ་བོ་རྩ་བ་དང་བྲལ་བས། འགྱུ་བྱེད་ཀྱི་བློ་ཐམས་ཅད་གཞི་གཅིག་ཏུ་རྟོགས་པ་འདི་ནི། ཏོག་རྩེ་པའི་གདམས་པ་ཡིན། ༣༦ གཞི་མ་བཅོས་གཉུག་མའི་སྟེང་དུ། བློ་མི་གཡོ་རང་ལུགས་བཞག་པས། ཉམས་བཏང་བཞག་མེད་པར་འཆར་བ་འདི་ནི། ཀ་ཤ་པའི་གདམས་པ་ཡིན། ༣༧ ཡིད་ཀྱི་འཇུར་བུ་རང་སར་ཀློད་པས། འཁྲུལ་རྟོག་གི་ཆགས་སྡང་རང་སར་ཡལ་དུ་སོང་སྟེ། མ་བཅོས་པར་རང་ཉམས་ལ་གནས་པ་འདི་ནི། ཀམ་པ་ལའི་གདམས་པ་ཡིན། ༣༨ དུས་གསུམ་གྱི་ཤེས་པ་ཡིད་ལ་མ་བྱས་པས། དྲན་རྟོག་སྔ་ཕྱི་རྒྱུན་མ་འཕྲད་དེ། ཤེས་པ་རྩིས་གདབ་མེད་པར་འཇོག་པ་འདི་ནི། གྷུ་དྷ་རི་པའི་གདམས་པ་ཡིན། ༣༩ གང་སྣང་སྐྱེ་མེད་དུ་ཤེས་པས། འཁྲུལ་ཕྱིར་ཡིད་མི་འབྲངས་ཏེ། བག་ཆགས་ཀྱི་དགོས་དོན་མེད་པ་འདི་ནི། ཙ་པའི་གདམས་པ་ཡིན། ༤༠ ཅིར་ཅརསྣང་འགགས་མེད་དུ་ཤེས་པས། འཛིན་རྟོག་རྩད་མ་བཅད་པར། འགྱུ་བ་རང་སངས་ལ་གཏོང་བ་འདི་ནི། ཤ་བ་རི་པའི་གདམས་པ་ཡིན། ༤༡ དུག་ལྔ་རྐྱེན་དུ་ཤེས་པས། ངོ་བོ་རྩ་བ་དང་བྲལ་ཏེ། རྟོགས་པའི་གསོས་འདེབས་པ་འདི་ནི། ཨ་བ་དྷཱུ་ཏི་པའི་གདམས་པ་ཡིན། ༤༢ སྤང་བྱ་གཉེན་པོ་འདྲེས་པས། སོར་བཞག་གི་རྒྱལ་ས་ཟིན་ནས། ས་ལམ་གཅིག་རྫོགས་སུ་འགྲོ་བ་འདི་ནི། ཉི་མ་སྤས་པའི་གདམས་པ་ཡིན། ༤༣ བརྡ་དོན་གནད་གྲོལ་བས། དོན་གྱི་རྩ་བ་ཆོད་ནས། འཁོར་འདས་གཅིག་ཏུ་རྟོགས་པ་འདི་ནི། རིན་ཆེན་རྡོ་རྗེའི་གདམས་པ་ཡིན། ༤༤ ལམ་སྐོར་ལྔ་པ། དཔའ་གདིང་ངར་དང་ལྡན་པས། རིག་པ་ཡུལ་ལ་བཅིངས་ཏེ། འགྱུ་\n༢༡ བ་བཙན་ཐབས་སུ་གཅོད་པ་འདི་ནི། ལེགས་སྨིན་ཀ་རའི་གདམས་པ་ཡིན། ༤༥ འཁྲུལ་པ་བདུམ་བུར་གཏུབ་པས། ཡུལ་གྱི་བག་ཆགས་མི་ལེན་ཏེ། རིག་པ་བྱིའུ་འཕུར་དུ་ཁྱེར་བ་འདི་ནི། །རི་ཁྲོད་མའི་གདམས་པ་ཡིན། ༤༦ །རང་གསལ་རིག་པ་གཞི་ལས་བསླངས་ནས། །ཉམས་མྱོང་ཡུལ་གྱི་སྟེང་དུ་དཀྲུགས་པས། རིག་པ་དྭངས་སྙིགས་འབྱེད་པ་འདི་ནི། དྲི་མེད་མའི་གདམས་པ་ཡིན། ༤༧ འཆུན་རྗེས་གཉེན་པོ་བཤིག་པས། ཡིད་ཀྱི་འཇུར་བུ་གྲོལ་ནས། བློ་མཐའི་སྤུ་རིས་ཡལ་བ་འདི་ནི། པདྨོ་ཞབས་ཀྱི་གདམས་པ་ཡིན། ༤༨ ཏོལ་སྐྱེས་ཀྱི་ཤེས་པ་ངོས་བཟུང་བས། རྩ་བྲལ་དྲི་མེད་ཀྱི་ངོ་བོ་རྟོགས་ཏེ། འཁྲུལ་པ་བརང་ཞིག་ལ་འགྲོ་བ་འདི་ནི། ཤིང་ལོ་པའི་གདམས་པ་ཡིན། ༤༩ རྟོགས་པ་བྱེའུ་འཕུར་དུ་ཁྲིད་པས། ངེས་ཤེས་ལ་རྩལ་འབྱོངས་ནས། ཉམས་མྱོང་རིགས་མཐུན་དུ་འབྲེལ་བ་འདི་ནི། བདེ་བའི་འབྱུང་གནས་ཀྱི་གདམས་པ་ཡིན། ༥༠ ཀ་ར་ཎ་རྟེན་ཅན་དུ་བཅིངས་པས། ཡུལ་གྱི་སྤུ་རིས་ཞིག་སྟེ། བཟུང་བ་རང་གྲོལ་ལ་འགྲོ་བ་འདི་ནི། ཀུ་མུ་ཏའི་དའིགདམས་པ་ཡིན། ༥༡ ཀ་ར་ཎ་རྟེན་མེད་དུ་བཅིངས་པས། རྟོག་པ་བག་ལ་ཞ་སྟེ། འཛིན་མེད་རང་གྲོལ་ལ་འགྲོ་བ་འདི་ནི། གངྒཱ་བཟང་མོའ་གདམས་པ་ཡིན། ༥༢ རིག་པ་རྐྱང་འདེད་དུ་བསྐྱང་བས། ཚོགས་པའི་རྒྱུན་ཞིག་ནས། རྟོག་པ་གྱང་འགྱེལ་བ་འདི་ནི། ལེགས་སྨིན་ཀཱ་རའི་གདམས་པ་ཡིན། ༥༣ སོ་མའི་གདམས་ལ་གནས་པས། ཆོས་སྐུ་འདུ་འབྲལ་མེད་དེ། དྲན་པའི་རྩི་དང་མ་བྲལ་བ་འདི་ནི། ཙིནྟོ་མའི་གདམས་པ་ཡིན། ༥༤ རིག་པ་ལ་ངར་བཏོན་པས། རྟོག་པ་རང་གྲོལ་དུ་ཞིག་ནས། རིག་པ་གཅེར་བུར་གནས་པ་འདི་ནི། སུ་ཁ་མ་ཧཱ་སིདྡྷིའི་གདམས་པ་ཡིན་ནོ། ༥༥ །གྲུབ་པ་ཐོབ་པ་ལྔ་བཅུ་རྩ་ལྔའི་གདམས་པ། ལམ་དྲི་\n↑ interlinear scribal note: གཞུང་གི་དོན་བསྡུས་པའོ། / gzhung gi don bsdus pa'o/\nRetrieved from "http://dnz.tsadra.org/index.php?title=Wylie:Lam_dri_ma_med_pa_dngul_sgong_ngag_pa%27i_skor&oldid=49379"